07/24/09 ~ PIERIA-GR\nΩΧ... Κι εγώ; Κι εγώ από ΑΜΟΙΡΙΔΗ ή ΧΙΟΝΙΔΗ, πάω σε δαγκωτό ...ΧΙΟΝΙΔΗ! ΧΑ ΧΑ ΧΑ\nΟφείλεις να υποκληθείς στη μαγκιά του Σάββα και κυρ Σάββα κι αφέντη τσουτσουλομύτη, για την δημιουργία της Πλατείας Δημοκρατίας. Όμως, για εμάς τους Κατερινώτες είναι το μισό... Ναι, γουστάρω αυτό που έκανε, είναι πανέμορφο, όμως... Όμως θέλω και την Πλατεία Ελευθερίας. Πλατεία της Κατερίνης είναι η Πλατεία Ελευθερίας κι όχι η ΠΛΑΤΕΙΑ ΔΗΜΟΚΡΑΤΙΑΣ, ή ΠΛΑΤΕΙΑ ...ΧΙΟΝΙΔΗ! Που από ένα πείσμα δεν μας την φτιάχνει. Για να δείχνει εδώ και δέκα χρόνια πως αυτός είναι κι όχι όλοι μαζί οι προηγούμενοι. Με το να βλέπουμε τα χάλια της Πλατείας Ελευθερίας, αμέσως μας λέει ο Σάββας, να τι θα πάθετε αν δε με έχετε Δήμαρχο. Εγώ θα κάνω τα πάντα γύρω γύρω, εκτός από τα έργα Αμοιρίδη, Τερζόπουλου, Χαραλαμπίδη κλπ κλπ Για αυτό κάτσε ώ Κετερινιώτη καλά... Γιατί;;; Γιατί θα σε αφήσω και πάλι στα χέρια του Αμοιρίδη που έρχεται..... ΩΧ... Κι εγώ; Κι εγώ από ΑΜΟΙΡΙΔΗ ή ΧΙΟΝΙΔΗ, πάω σε δαγκωτό ...ΧΙΟΝΙΔΗ! ΧΑ ΧΑ ΧΑ Άστο... Κι άλλαααααααα\nΔύο νέα επιβατικά αυτοκίνητα απέκτησε η Νομαρχιακή Αυτοδιοίκηση Πιερίας\nΑσφαλής μετακίνηση των υπαλλήλων και βελτίωση των συνθηκών εργασίας\nΔύο νέα σύγχρονα επιβατικά αυτοκίνητα προστέθηκαν την Παρασκευή 24 Ιουλίου 2009, στο στόλο της Νομαρχιακής Αυτοδιοίκησης Πιερίας, βελτιώνοντας την ασφάλεια στη μετακίνηση των υπαλλήλων της Νομαρχίας προς τις εξωτερικές εργασίες και προσφέροντας καλύτερες συνθήκες εργασίας.\nΠρόκειται για αυτοκίνητα τελευταίας τεχνολογίας που αγόρασε η Νομαρχία, απαντώντας σε ένα πάγιο αίτημα της νέας διοίκησης του Συλλόγου των Νομαρχιακών Υπαλλήλων να εκσυγχρονιστεί πλήρως ο στόλος των οχημάτων που διαθέτει η υπηρεσία.\nΌπως σημείωσε σε δηλώσεις του ο Νομάρχης Πιερίας Γιώργος Παπαστεργίου, κατά τη χθεσινή παράδοση των αυτοκινήτων στον πρόεδρο των Εργαζομένων, το αυτοκίνητο δεν αποτελεί είδος πολυτελείας, αλλά ένα μέσο που πρέπει να παρέχει την καλύτερη δυνατή ασφάλεια στους υπαλλήλους. «Στόχος μας είναι να δημιουργήσουμε τις καλύτερες συνθήκες εργασίας για τους υπαλλήλους και πιστεύουμε ότι μέσα από την πολύ καλή συνεργασία που υπάρχει με το Σύλλογο Εργαζομένων θα πετύχουμε το καλύτερο», υπογράμμισε ο κ. Παπαστεργίου και τόνισε χαρακτηριστικά ότι «οι καλές συνθήκες εργασίας φέρνουν και το καλύτερο αποτέλεσμα».\nΑπό την πλευρά του ο πρόεδρος του Συλλόγου Νομαρχιακών Υπαλλήλων Πασχάλης Πουρσούκης, σημείωσε ότι ένα πάγιο αίτημα του Συλλόγου Εργαζομένων και του συνδικαλιστικού κινήματος αποτελούσε η ανανέωση των αυτοκινήτων και του στόλου για να παρέχεται ασφάλεια στους εργαζομένους. «Ο στόλος έχει εκσυγχρονιστεί και πλέον όλα τα αυτοκίνητα είναι νέας τεχνολογίας και προσφέρουν ασφαλή μεταφορά και σε καλύτερες συνθήκες», ανέφερε ο κ. Πουρσούκης και πρόσθεσε: «Θέλω να ευχαριστήσω τον Νομάρχη που ανταποκρίθηκε άμεσα στο αίτημά μας και πιστεύω ότι με τη συνεργασία που έχουμε θα γίνουν πολύ περισσότερα».\nΤο Habana Club\nγιορτάζει 20 χρόνια ζωής και σας προσκαλεί στο πιο καυτό πάρτυ του καλοκαιριού με πολλές εκπλήξεις και guest dj τον μοναδικό Νίκο Μουρατίδη!!!\nΈχουμε γενέθλια και γιορτάζουμε, με guest DJ τον Νίκο Μουρατίδη.\nΠαρασκευή 31 Ιουλίου....\nΔώσε μας τις ευχές σου.\nEπίσημα σε χρήση το μεγαλύτερο κοινωνικό έργο της Πιερίας\nΤο πρωτόκολλο παραλαβής-παράδοσης του μεγάλου αυτού έργου πνοής και άμεσης χρησιμότητας υπέγραψαν στο χώρο των διυλιστηρίων στη Στενούρα Μόρνας, ο Νομάρχης Πιερίας Γιώργος Παπαστεργίου και ως εκπρόσωπος του Συνδέσμου Ύδρευσης της Β. Πιερίας, ο Δήμαρχος Πύδνας Δημήτρης Βασιλειάδης.\nΣτην ειδική εκδήλωση παραλαβής – παράδοσης του έργου παραβρέθηκαν τα μέλη του Δ.Σ. του Συνδέσμου Ύδρευσης Βόρειας Πιερίας και συγκεκριμένα οι Δήμαρχοι Κολινδρού Θωμάς Σολοποτιάς, Αιγινίου Βασίλης Κοντός, Κορινού Νίκος Αβραμίδης, Ελαφίνας Πασχάλης Κατσάρας, ο πρόεδρος του Δημοτικού Συμβουλίου Πέτρας Δημήτρης Ντούρος, οι υπάλληλοι της Διεύθυνσης Τεχνικών Υπηρεσιών της Νομαρχίας Πιερίας και ο ανάδοχος του έργου.\nΚατά τη διάρκεια της εκδήλωσης, οι αρμόδιοι της μελέτης και κατασκευής του έργου περιέγραψαν στους παρευρισκόμενους, με τη βοήθεια φωτογραφιών και ειδικών σχεδιαγραμμάτων, τη διαδικασία διύλισης του νερού που φτάνει από τους υδρευτικούς αγωγούς στα νέα διυλιστήρια. Στη συνέχεια, ο Νομάρχης Πιερίας συνοδευόμενος από τους αρμόδιους κατασκευαστές του έργου ξενάγησε τους παρευρισκόμενους στις εγκαταστάσεις των διυλιστηρίων.\nΟ Νομάρχης Πιερίας στις δηλώσεις του εξέφρασε την ιδιαίτερη χαρά και συγκίνησή του που η Νομαρχιακή Αυτοδιοίκηση Πιερίας παραδίδει “το μεγαλύτερο κοινωνικό έργο που έγινε ποτέ στην Πιερία” στο Σύνδεσμο Ύδρευσης Β. Πιερίας ως χρήστη του έργου. Χαρακτήρισε το έργο “κατάθεση ψυχής” για όλους όσοι εργάστηκαν για την ολοκλήρωσή του. Ένα έργο που, όπως τόνισε ο Νομάρχης “πραγματικά λύνει ένα πρόβλημα που εδώ και 50 χρόνια ταλανίζει ιδιαίτερα τη Βόρεια Πιερία” και για το οποίο αγωνίστηκαν οι φορείς της Νομαρχίας Πιερίας με τη συμπαράσταση των δημάρχων της Β. Πιερίας ώστε οι πολίτες της Β. Πιερίας να απολαμβάνουν το πολυτιμότερο αγαθό που είναι το νερό. Επίσης, σημείωσε ότι θα ήταν ιδιαίτερη χαρά εάν σήμερα έπαιρνε νερό από το φράγμα και ο Δήμος Πέτρας, κάτι για το οποίο υπάρχει έτσι και αλλιώς η δυνατότητα μέσω του αγωγού που έχει προβλεφθεί στο έργο, τονίζοντας ότι απαιτείται απλώς στενή συνεργασία του Δήμου με το Σύνδεσμο Ύδρευσης Β. Πιερίας.\nΑφού ο Νομάρχης Πιερίας ευχαρίστησε όλους τους φορείς που συνεργάστηκαν για την επιτυχή ολοκλήρωση του έργου τόνισε την πρόθεση της Ν.Α. Πιερίας να συνεχίσει να στηρίζει το Σύνδεσμο Ύδρευσης Β. Πιερίας με κάθε τρόπο στο έργο που αναλαμβάνει. Ο κ. Παπαστεργίου σημείωσε ότι ανεξάρτητα από το ότι η Ν.Α. Πιερίας δεν έχει την αρμοδιότητα και την ευθύνη για την κατασκευή των επιπλέον φραγμάτων, ανέφερε ότι η Νομαρχία έχει καταθέσει εκ νέου εδώ και ένα χρόνο τις Μελέτες Περιβαλλοντικών Επιπτώσεων που έχει εκπονήσει στο ΥΠΕΧΩΔΕ και πρόσθεσε ότι αναμένονται οι τελικές εγκρίσεις.\nΟ κ. Παπαστεργίου υπογράμμισε επίσης, ότι με τα δύο νέα φράγματα, χωρητικότητας 1.200.000 κ.μ. καθώς και με τα 23 φράγματα αναχαίτισης, χωρητικότητας άλλων 250.000 κ.μ. νερού, το νερό θα φτάσει όχι μόνο για να πιει νερό όλη η Βόρεια Πιερία και ο Δήμος Πέτρας, αλλά και οποιοσδήποτε άλλος Δήμος καθώς και για την άρδευση σε όλες αυτές τις περιοχές. Επίσης, πρόσθεσε ότι παρόλο που η κατασκευή των φραγμάτων δεν είναι αρμοδιότητα της Ν.Α. Πιερίας, επειδή έχουν γίνει οι μελέτες θα εξασφαλιστεί και η έγκριση των περιβαλλοντικών επιπτώσεων και θα παραδοθούν στο κράτος που έχει την υποχρέωση κατασκευής των φραγμάτων.\nΟ Δήμαρχος Πύδνας και εκπρόσωπος του Συνδέσμου Ύδρευσης Β. Πιερίας Δημήτρης Βασιλειάδης ευχαρίστησε τον Νομάρχη και τη Νομαρχιακή Αυτοδιοίκηση Πιερίας, τις τεχνικές υπηρεσίες και τον κατασκευαστή του έργου για την ολοκλήρωση αυτού του “μοναδικού έργου υποδομής και όχι βιτρίνας”, η παραλαβή του οποίου είναι μια “ιστορικότατη στιγμή” για τον ίδιο που υπηρετεί την Τοπική Αυτοδιοίκηση. Τόνισε ότι στόχος του Συνδέσμου Ύδρευσης Β. Πιερίας που έχει την ευθύνη λειτουργίας του έργου, είναι να προσπαθήσει να το λειτουργήσει και να αξιοποιήσει αυτό τον πλούτο ώστε οι κάτοικοι της Βόρειας Πιερίας να έχουν τη δυνατότητα να υδρεύονται όπως όλοι οι υπόλοιποι κάτοικοι του νομού. Τέλος, σημείωσε ότι διερευνάται πλέον η δυνατότητα μεταφοράς της έδρας του Συνδέσμου στο χώρο των διυλιστηρίων ώστε εκεί να βρίσκονται και οι υπάλληλοι με στόχο τη φύλαξη και την καθημερινή παρακολούθηση του έργου.\nΤΟ ΕΡΓΟ ΤΩΝ ΔΙΥΛΙΣΤΗΡΙΩΝ ΥΔΡΕΥΣΗΣ Β. ΠΙΕΡΙΑΣ\nΤο συνολικό κόστος του έργου ανέρχεται στο ποσό των 1.437.881,41€ από τα οποία τα 1.236.612,77€ είναι από Ευρωπαϊκούς Πόρους και τα υπόλοιπα 201.268,64€ από κονδύλια της ΝΑ Πιερίας.\nΑπό το φράγμα προβλέπεται η μεταφορά παροχής 15.000 m3/ημέρα νερού με αγωγό που φτάνει στο φρεάτιο μέτρησης παροχής του διυλιστηρίου, το οποίο αποτελεί και την είσοδο στο διυλιστήριο. Στη συνέχεια το νερό μεταφέρεται στο φρεάτιο ηρεμίας όπου μειώνεται η πίεση του (λόγω της υψομετρικής διαφοράς από το φράγμα) και στη συνέχεια μέσω των 2 φρεατίων διανομής στις 2 δεξαμενές νιφάδωσης όγκου 143m3 η καθεμία, διαμέτρου 7,40μέτρων και βάθους 9,5 μέτρων, στις οποίες γίνεται η ανάμειξη του νερού με το κροκιδωτικό υλικό.\nΚατόπιν το κροκιδωμένο νερό διαχωρίζεται στις 6 δεξαμενές καθίζησης όγκου 407m3 η καθεμία, διαμέτρου 15,4 μέτρων και βάθους 11 μέτρων, όπου γίνεται η καθίζηση της ιλύς και μέσω των φρεατίων συγκέντρωσης το νερό μεταφέρεται στον κυρίως χώρο του διυλιστηρίου στον οποίο γίνεται το τελικό στάδιο της διύλισης.\nΗ ύλις που συγκεντρώνεται στις δεξαμενές καθίζησης απομακρύνεται μέσω αντλίας λάσπης που είναι τοποθετημένη σε χώρο κοντά στο διυλιστήριο.\nΟ ΧΩΡΟΣ ΤΩΝ ΔΙΥΛΙΣΤΗΡΙΩΝ\nΟ κυρίως χώρος των διυλιστήριων αποτελείται από 6 κλίνες στις οποίες έχει τοποθετηθεί το φίλτρο διύλισης που είναι χαλαζιακή άμμος σε διάφορες ενεργείς διαμέτρους. Από εκεί με αγωγούς μεταφέρεται στο φρεάτιο εξόδου – διανομής και στη συνέχεια μέσω προσαγωγού προς το φρεάτιο του Μοσχοποτάμου.\nΥπάρχει σύστημα καθαρισμού των κλινών το οποίο αποτελείται από συνδυασμό καθαρού νερού, που βρίσκεται αποθηκευμένο στον υδατόπυργο, και πεπιεσμένου αέρα που υπάρχει αποθηκευμένος στα αεροφυλάκια στον υπόγειο χώρο του διυλιστηρίου.\nΗ χωροθέτηση των υπογείων δεξαμενών, του δικτύου σωληνώσεων καθώς και του κύριου χώρου του διυλιστηρίου σχεδιάστηκε και κατασκευάστηκε με τέτοιο τρόπο ώστε να μπορεί να λειτουργεί με πλήρες φορτίο, με όλες τις δεξαμενές και τις κλίνες να λειτουργούν ταυτόχρονα. Όμως έχει και τη δυνατότητα να λειτουργήσει τμηματικά χρησιμοποιώντας από 1 ως και όλες τις δεξαμενές καθίζησης, ομοίως και για τις κλίνες είτε για λόγους συντήρησης και καθαρισμού είτε για λόγους μείωσης και ελέγχου παροχής.\nΔίπλα από τον κυρίως χώρο του διυλιστηρίου έχει κατασκευαστεί βοηθητικό κτίριο στο οποίο θα εγκατασταθεί το προσωπικό που θα λειτουργεί το διυλιστήριο.\nΛΗΨΗ ΜΕΤΡΩΝ ΠΡΟΣΤΑΣΙΑΣ\nΑΠΑΓΟΡΕΥΣΗ ΣΚΥΡΟΔΕΤΗΣΗΣ ΜΕ ΥΨΗΛΕΣ ΘΕΡΜΟΚΡΑΣΙΕΣ\nΠΕΡΙΒΑΛΛΟΝΤΟΣ ΚΑΤΑ ΤΟΥΣ ΘΕΡΙΝΟΥΣ ΜΗΝΕΣ\nΑπό την Δ/νση Τεχνικών Υπηρεσιών της Ν.Α. Πιερίας, εκδόθηκε ανακοίνωση με την οποία, σύμφωνα με τον Κανονισμό Τεχνολογίας Σκυροδέματος του 1997 (ΦΕΚ 315Β/17-4-97), δεν επιτρέπεται η θερμοκρασία του σκυροδέματος που διαστρώνεται (σε οποιαδήποτε θερμοκρασία περιβάλλοντος) να είναι μεγαλύτερη των 32°C.\nΣτην περίπτωση σκυροδέτησης σε υψηλές θερμοκρασίες περιβάλλοντος πρέπει να ληφθούν μέτρα ώστε να αποφεύγεται η απώλεια της υγρασίας του σκυροδέματος. Ειδικότερα, οι σκυροδετήσεις πρέπει να γίνονται τις πρωινές και βραδινές ώρες και αμέσως μετά το τέλος της σκυροδέτησης όλες οι επιφάνειες του σκυροδέματος να σκεπάζονται σε βρεγμένες λινάτσες όλο το 24ωρο για τουλάχιστον 7 ημέρες.\nΗ υπηρεσία μας είναι στη διάθεση των ενδιαφερομένων να παράσχει κάθε χρήσιμη πληροφορία στο συγκεκριμένο θέμα, στο τηλ. 2351351196 ή στην ηλεκτρονική διεύθυνση dtyergastirio@pieria.gr (Ορφανίδης Ηλίας, γεωλόγος εργαστηρίου).\nΣας καλώ να προσέλθετε σε τακτική συνεδρίαση την 30ή Ιουλίου του έτους 2009, ημέρα της εβδομάδας Πέμπτη και ώρα 19.30΄ μ.μ., στην αίθουσα συνεδριάσεων του Νομαρχιακού Καταστήματος (οδός 28ης Οκτωβρίου 40 - 4ος όροφος), για συζήτηση και λήψη απόφασης στα παρακάτω θέματα:\nΘΕΜΑ 1ο: Λήψη απόφασης για την υποβολή πρότασης από τη Νομαρχιακή Αυτοδιοίκηση Πιερίας για χαρακτηρισμό περιοχών του Νομού Πιερίας ως τουριστικών.\nΕισηγητής: κ. Γκουγκουρέλας Χρήστος, Αντινομάρχης.\nΘΕΜΑ 2ο: Λήψη απόφασης για την έγκριση ή μη Επέκτασης του Προγράμματος “Καταπολέμηση κουνουπιών με προνυμφοκτονία στην παραλιακή ζώνη του Ν. Πιερίας για το έτος 2009”, με πόρους της Νομαρχιακής Αυτοδιοίκησης Πιερίας.\nΕισηγήτρια: κα Παρτσαλίδου Μπέττυ, Δ/ντρια Πιερικής Αναπτυξιακής Α.Ε. ΟΤΑ Πιερίας.\nΘΕΜΑ 3ο: Λήψη απόφασης για την έγκριση ή μη ανάθεσης έρευνας στο Αριστοτέλειο Πανεπιστήμιο Θεσσαλονίκης και υπογραφής προγραμματικής σύμβασης, για την παρακολούθηση του φυτοπλαγκτού στις μυδοκαλλιέργειες του Ν. Πιερίας (συνέχιση προγράμματος).\nΕισηγήτρια: κα Μαραγιάννη Ειρήνη, Προϊσταμένη Τμήματος Αλιείας της Ν.Α. Πιερίας.\nΘΕΜΑ 4ο: Λήψη απόφασης για την έγκριση ή μη του Απολογισμού του Αθλητικού Οργανισμού της Ν.Α. Πιερίας (Α.Ο.Ν.Α.Π.), οικον. έτους 2008.\nΕισηγήτρια: κα Μαυρομμάτη – Καραφυλλίδου Αλεξάνδρα, Πρόεδρος του Αθλητικού Οργανισμού της Ν.Α. Πιερίας.\nΘΕΜΑ 5ο: Γνωμοδότηση υπέρ της έγκρισης ή μη της Μελέτης Περιβαλλοντικών Επιπτώσεων (Μ.Π.Ε.) του έργου: “Αναβάθμιση και λειτουργία Υφιστάμενων Γραμμών Μεταφοράς 150 KV ΚΑΤΕΡΙΝΗ – ΣΥΣΤΗΜΑ (ΛΑΡΙΣΑ II– ΣΦΗΚΙΑ) και Ν. ΑΛΕΞΑΝΔΡΕΙΑ - ΚΑΤΕΡΙΝΗ”\nΕισηγητής: κ. Συγκερίδης Χρήστος, Προϊστάμενος του Τμήματος Περιβάλλοντος της Δ/νσης Χωροταξίας και Οικισμού της Ν.Α. Πιερίας.\nΘΕΜΑ 6ο: Γνωμοδότηση υπέρ της έγκρισης ή μη της Μελέτης Περιβαλλοντικών Επιπτώσεων (Μ.Π.Ε.) Πτηνοτροφικής μονάδας, δυναμικότητας 162.500 πτηνών του κ. Θ. Αμβροσιάδη κοτόπουλα Εξοχής Α.Β.Ε.Ε., στα με αριθ. 310 και 311 αγροτεμάχια του Δ.Δ. Κορινού του Δήμου Κορινού Ν. Πιερίας.\nΘΕΜΑ 7ο: Λήψη απόφασης για τον ορισμό ή μη υπαλλήλου της Ν.Α. Πιερίας, ως υπολόγου για την πληρωμή χρηματικών βοηθημάτων, στα πλαίσια των προγραμμάτων α) Κίνησης, β) Αιμολυτικών και γ) Υπερηλίκων Ομογενών.\nΕισηγητής: κ. Γκουγκουρέλας Χρήστος, Αντινομάρχης Πιερίας.\nΜπορεί να είναι ελαφρώς …χιουμοριστικό το όνομα της ομάδας που αποφάσισε να πολεμήσει τα αντικαπνιστικά μέτρα και το νόμο – τουλάχιστον για τα «κομμάτια» που αφορούν τον περιορισμό των ανθρωπίνων δικαιωμάτων , των Δικαιωμάτων του Πολίτη και την αλαζονική αυθαιρεσία στην επιβολή του νόμου - αλλά η αντίδραση ήταν αναμενόμενη.\nΗ ομάδα αυτή – κάποιοι μιλούν για «κόμμα» και κάποιοι για «οργάνωση»- που είναι οι «Καπνιστικές Ομάδες για την Τέχνη και την Εικαστική Συγκρότηση» με τα αρχικά να μας δίνουν τη λέξη…Κ.Ο.Τ.Ε.Σ.- προσέφυγε στο Συμβούλιο της Επικρατείας, στρεφόμενη κατά της απόφασης απαγόρευσης του καπνίσματος.\nΚαι μπορεί ο υπουργός Υγείας Δημήτρης Αβραμόπουλος που μισεί στην κυριολεξία το τσιγάρο και τους καπνιστές να λέει με κάθε σοβαρότητα ότι « περισσότερο κινδυνεύουν οι Έλληνες από το κάπνισμα παρά από τη γρίπη», προκαλώντας μια ελαφρά θυμηδία, οι Κ.Ο.Τ.Ε.Σ. όμως, δεν είναι…μόνες τους.\nΚαι φυσικά, πάνω από τα «εγχώρια» Δικαστήρια, υπάρχουν και τα Διεθνή. Τα οποία πολύ αμφιβάλλω αν θα πεισθούν από τον κ. Αβραμόπουλο και τους καθηγητάδες του, εάν τα αιτήματα που υα υποβληθούν ΔΕΝ θα αφορούν τη νομιμοποίηση του καπνίσματος αλλά θα θίγουν την ΑΝΑΓΚΑΙΟΤΗΤΑ ύπαρξης χωριστών χώρων για καπνιστές ΠΑΝΤΟΥ.\nΤΙ ΕΙΝΑΙ ΑΥΤΟΙ ΟΙ ΦΑΚΕΛΟΙ?\nΑΝΑΓΝΩΣΤΡΙΑ ΜΑΣ ΕΣΤΕΙΛΕ ΑΥΤΕΣ ΤΙΣ ΦΩΤΟΓΡΑΦΙΕΣ...\nΠΟΥ ΒΡΕΘΗΚΑΝ ΑΥΤΟΙ ΟΙ ΦΑΚΕΛΟΙ..?\nΠΟΙΟΙ ΤΟΥΣ ΠΕΤΑΞΑΝ...?\nΔιεθνές ποιητικό βραβείο στο δημοσιογράφο Πέτρο Κασιμάτη\nΤο πρώτο διεθνές Βραβείο Λογοτεχνίας απονέμει η Ένωση Συγγραφέων της Αργεντινής στην Ελλάδα και στον Πέτρο Κασιμάτη,για το ποιητικό του έργο.\nΟ μεγάλος διεθνής διαγωνισμός "Ο Ελληνισμός και ο Μέγας Αλέξανδρος" πραγματοποιήθηκε σε συνεργασία με την ελληνική πολιτιστική οργάνωση "Νόστος" .\nΣτο διαγωνισμό συμμετείχαν περισσότερα από 200 έργα (διηγήματα και ποίηση) στην ελληνική και την ισπανική γλώσσα δημιουργών από την Ελλάδα, την Αργεντινή, την Κολομβία, τη Χιλή, την Ουρουγουάη, την Κύπρο, την Ιταλία, τη Ρωσία, τη Γερμανία, τις ΗΠΑ, το Μεξικό και την Ισπανία.\nΟ διεθνής διαγωνισμός, σύμφωνα με σχετική ανακοίνωση των εκδόσεων "Λιβάνη", πραγματοποιήθηκε υπό την αιγίδα του ελληνικού Υπουργείου Εξωτερικών και της πρεσβείας της χώρας μας στην Αργεντινή. Στην κριτική επιτροπή μετείχαν συγγραφείς από το Δ.Σ. της Ένωσης Λογοτεχνών Αργεντινής, όπως ο δρ. Αντόνιο Λας Έρας και η πρόεδρος της πολιτιστικής οργάνωσης "Νόστος" δρ. Χριστίνα Τσαρδίκος.\nΟ Πέτρος Κασιμάτης, έργα του οποίου εκδίδει ο Εκδοτικός Οργανισμος Λιβάνη, πήρε το Α΄ Βραβείο Ποίησης με το έργο του "Σαμαρκάνδη , στο Αρχαίο Αστεροσκοπείο" και τιμήθηκε με έπαινο για το έργο του "Κι αυτός που προσκύνησες Αλέξανδρος είναι". Τα δύο έργα μελοποιήθηκαν από το μουσικοσυνθέτη Παναγιώτη Καρούσο και θα παρουσιαστούν σε ειδική τελετή στο Μπουένος Άιρες και στην Αθήνα. Εργα του Πέτρου Κασιμάτη από το βιβλίο του Ποτάμι στο Χρώμα της Τίγρης (εκδόσεις Λιβάνη) έχει προσεγγίσει μουσικά ο συνθέτης Γιάννης Μαρκόπουλος (Ο Ιερός αριθμός 7 ).\nΗ απονομή του βραβείου του διεθούς διαγωνισμού θα πραγματοποιηθεί στο Μπουένος Άιρες και στην Αθήνα. Στην πρωτεύουσα της Αργεντινής η απονομή θα λάβει χώρα στην αίθουσα τελετών της Εθνικής Βιβλιοθήκης, όπου επί πολλές δεκαετίες ήταν διευθυντής ο κορυφαίος Αργεντινός συγγραφέας Χόρχε Λουίς Μπόρχες.\nΟ Πέτρος Κασιμάτης γεννήθηκε στην Αθήνα. Είναι πτυχιούχος Κοινωνιολογίας και Πολιτικών Επιστημών, η δε διδακτορική του διατριβή έχει θέμα "Το απόρρητο στην ελληνική κοινωνία".\nΑνακύκλωση και στη μόδα\nΟι εταιρίες ρούχων και εξοπλισμού για την ύπαιθρο στρέφονται όλο και περισσότερο στη χρήση ανακυκλωμένων υλικών για να κατασκευάσουν προϊόντα, όπως μπουφάν από πλαστικά μπουκάλια και σακίδια από δίχτυ ψαρέματος.\nΠειράματα για τη χρήση ανακυκλωμένων υλικών σε ζακέτες φλις άρχισαν την δεκαετία του '90, αλλά τα ρούχα που κατασκευάστηκαν ήταν πολύ βαριά. Σήμερα χάρη στη νέα τεχνολογία, η παραγωγή των ρούχων έχει βελτιωθεί εντυπωσιακά.\nΠλαστικά μπουκάλια είναι πλέον δυνατόν να χρησιμοποιηθούν για την κατασκευή συνθετικών ινών που μετατρέπονται σε νήμα.\nΣτην έκθεση με τίτλο "Outdoor"στο Φριντριχσάφεν της Γερμανίας παρουσιάστηκαν τα πρώτα μπουφάν από ανακυκλωμένο πολυέστερ, αλλά και τσάντες και σακίδια από παλιά πλαστικά μπουκάλια.\nΟι Ερωτικές Αερογραμμές, εταιρία που ίδρυσε ο πιλότος Κρέιγκ Τζούστο το 2006 έχουν στόχο να προσφέρουν ένα διαφορετικό ερωτικό περιβάλλον στα ζευγάρια. Το μόνο που έχουν να κάνουν είναι να νοικιάσουν ένα δικινητήριο Beech H-18S για μια πτήση πάνω από τις ανατολικές ακτές της Αυστραλίας.\n"Σατέν σεντόνια, σαμπάνια, φράουλες, λουλούδια, ακόμα και ένα πιστοποιητικό για να δείχνουν στους φίλους τους", παρέχει η εταιρία, εξηγεί ο Τζούστο, πρώην πιλότος μαχητικού αεροσκάφους. Περισσότερα από 100 ζευγάρια επέλεξαν μια ερωτική πτήση, κυρίως για να γιορτάσουν επετείους ή γενέθλια. Η πτήση διάρκειας από 40 λεπτά ως μια ώρα.\nΟ θόρυβος των μηχανών του αεροσκάφους καλύπτει κάθε άλλο...αδιάκριτο ήχο. "Προσπαθούμε να ικανοποιήσουμε όλους τους πελάτες μας", επισήμανε ο πιλότος και αποκάλυψε πως "πολλοί ζητούν περισσότερες...αναταράξεις".\nΕΣΥΕ: Αύξηση διανυκτερεύσεων το 2008\nΜικρή αύξηση κατά 0,31% παρουσίασαν το 2008 οι διανυκτερεύσεις πελατών στα πάσης φύσεως ξενοδοχειακά καταλύμματα και κάμπινγκ της χώρας, σύμφωνα με τα στοιχεία που δημοσιοποίησε η Εθνική Στατιστική Υπηρεσία της Ελλάδος.\nΣε ό,τι αφορά τις αφίξεις πελατών, στο ίδιο διάστημα παρουσιάστηκε οριακή μείωση κατά 0,15% σε σχέση με τα αντίστοιχα στοιχεία του 2007. Στις διανυκτερεύσεις η αύξηση οφείλεται στους ημεδαπούς πελάτες (αύξηση 1,8%) έναντι μείωσης 0,22% που παρουσίασαν οι αλλοδαποί.\nΣτις αφίξεις, σημειώθηκε μείωση 0,75% στους αλλοδαπούς και αύξηση 0,61% στους ημεδαπούς.\nΣύμφωνα με τα στοιχεία, η συνολική πληρότητα κλινών στα ξενοδοχειακά καταλύμματα (πλην κάμπινγκ) το 2008 ήταν 56,7% έναντι 57% το 2007.\nΚατά γεωγραφική περιφέρεια το 70% του συνόλου των αφίξεων πελατών και το 81% των διανυκτερεύσεων συγκεντρώθηκαν σε πέντε περιφέρειες και συγκεκριμένα στην Κρήτη, το νότιο Αιγαίο, την κεντρική Μακεδονία, τα Ιόνια νησιά και την Αττική.\nΤο υψηλότερο ποσοστό πληρότητας παρουσίασαν τα Ιόνια νησιά (70%), η Κρήτη (69,9%) και το νότιο Αιγαίο 68,4%.\nΤρία ελληνικά νησιά, η Ρόδος, η Κέρκυρα και η Σαντορίνη συγκαταλέγονται στα 10 κορυφαία νησιά στην Ευρώπη, σύμφωνα με τη ιστοσελίδα σύγκρισης ξενοδοχειακών τιμών www.trivago.gr.\nTO NEO ENHMEΡΩΤΙΚΟ PORTAL THS KATEΡΙΝΗΣ\nΟΛΑ ΕΙΝΑΙ ΜΙΑ ..ΙΔΕΑ\nΈνα πρωτότυπο τρόπο για να αντιμετωπίσει τις συνέπειες της αποψίλωσης ανακάλυψε μια πόλη στην Ινδονησία. Προτρέπει λοιπόν τα νεαρά ζευγάρια που θέλουν να παντρευτούν και να κάνουν οικογένεια, να φυτέψουν ένα δέντρο και να συμβάλλουν με αυτό τον τρόπο στην αναδάσωση των γύρω περιοχών.\nΗ Ινδονησία έχει χάσει περίπου το 70% των δασών της παρά το γεγονός ότι τα δάση της σήμερα καλύπτουν έκταση 900 εκατομμυρίων στρεμμάτων.\nΟ Σιαχρούμ Σιάχ Σέτια, επικεφαλής της υπηρεσίας προστασίας του περιβάλλοντος της πόλης Μπαλικπαπάν που έκανε και την συγκεκριμένη πρόταση, εξέφρασε την ανησυχία του για το φαινόμενο, καθώς οι περιοχές γύρω από την πόλη έχουν χάσει πολλά από τα δάση τους λόγω της αποψίλωσης, αποτέλεσμα της υλοτομίας και της εκμετάλλευσης της περιοχής από τα ορυχεία.\n"Η κατάσταση στην πόλη είναι ανησυχητική και πρέπει να δράσουμε για να αντιμετωπίσουμε το πρόβλημα της υπερθέρμανσης του πλανήτη", τόνισε.\nΤο Ανατολικό Καλιμαντάν χάνει κάθε χρόνο δασική έκταση 3.500.000-5.000.000 στρεμμάτων και η κυβέρνηση είναι σε θέση να αναδασώσει μόνο 120.000 στρέμματα, δήλωσε εκπρόσωπος της υπηρεσίας αυτής.\nΜπαίνοντας στη δεύτερη δεκαετία του, φέτος το φεστιβάλ "Υακίνθεια" με τις γιορτές πολιτισμού που πραγματοποιεί κάθε καλοκαίρι μέσα στη φύση, στο θεατράκι του Αγίου Υάκινθου στα Ανώγεια της Κρήτης, μας εκπλήσσει με μια ιδιαίτερη πρωτοβουλία. Από σήμερα, 24 Ιουλίου έως τις 2 του Αυγούστου, δεν θα φιλοξενήσει μόνο ενδιαφέροντες μουσικούς (Ψαραντώνης, Ευ. Ρεμπούτσικα, Έλ. Πασπαλά, Σ. Θεωδορίδου, Μαριώ, Μ. Τσαϊρέλη, Μ. Ρασούλης και Ορ. Περίδης) και λογοτεχνικές παρουσιάσεις, αλλά και βοσκούς της Μεσογείου σε μια προσπάθεια ν' αναδειχθεί ο πολιτισμικός πλούτος των αγροτοκτηνοτροφικών κοινωνιών. Κάθε βράδυ μια διαφορετική ομάδα βοσκών, από την Ανδαλουσία, την Πορτογαλία, το Αϊβαλί, τα Ανώγεια, τις Μαδάρες Χανίων ακόμα και Τουαρέγκ από το Μάλι θα πήζουν τυρί και θα μας βάζουν στα γλέντια τους με τραγούδια, χορούς και έθνικ μαγειρικές. Μέχρι και κούρεμα προβάτων θα έχει!\nΣήμερα ο τρόπος ζωής των βοσκών απειλείται, σε παγκόσμια κλίμακα, από ριζική μεταμόρφωση ή εγκατάλειψη κι από αυτό ακριβώς πηγάζει και η ιδέα του φετινού αφιερώματος στους βοσκούς της Μεσογείου. Από την πιεστική ανάγκη η ζωή, το έργο, ο πολιτισμός, η σημασία της τέχνης του βοσκού να γίνουν αντιληπτά και να εκτιμηθούν στη σωστή τους αξία.\nΟι ομάδες που θα πάρουν μέρος στο φεστιβάλ θα αντιπροσωπεύονται από τον βοσκό τους, τους μουσικούς και τους χορευτές τους. Σε κάποιες περιπτώσεις θα συνοδεύονται από εκπρόσωπο τοπικής αναπτυξιακής εταιρίας που θα παρουσιάσει στο ελληνικό κοινό τόσο τα τοπικά προϊόντα της κτηνοτροφίας, όσο και τους τρόπους ανάπτυξης που έχει επιλέξει η περιοχή (αγροτοτουρισμός). Επίσης θα έχουν μαζί τους οπτικοακουστικό υλικό (φωτογραφίες/ντοκιμαντέρ) με θέμα τον δικό τους ποιμενικό βίο.\nΠλούσιο όμως είναι και το υπόλοιπο καλλιτεχνικό πρόγραμμα των Υακινθείων. Συναυλίες, ομιλίες, παρουσιάσεις βιβλίων και έκθεση φωτογραφίας περιλαμβάνει το δεκαήμερο των εκδηλώσεων.\nκοιμάται γρηγορότερα αν στη διάρκεια της ημέρας εκτονώνεται με κάποια δραστηριότητα. Αυτό το φαινόμενο δεν είναι κάτι άγνωστο στους περισσότερους γονείς, όμως επιστήμονες από τη Nέα Ζηλανδία δίνουν τις δικές τους εξηγήσεις και λύσεις.\nΤα κριτήρια ένταξης υπενθύμισε ο Όλι Ρεν στα Σκόπια\nΗ ΠΓΔΜ έχει βάσιμες ελπίδες να λάβει ημερομηνία ενταξιακών διαπραγματεύσεων με την Ευρωπαϊκή Ένωση, πρέπει όμως προηγουμένως να εκπληρώσει τα απαραίτητα κριτήρια που έχουν θέσει οι Βρυξέλλες, διεμήνυσε ο Επίτροπος της Ευρωπαϊκής Ένωσης, αρμόδιος για τη Διεύρυνση, Όλι Ρεν, μετά τη συνάντηση που είχε στα Σκόπια με τον πρωθυπουργό της ΠΓΔΜ, Νίκολα Γκρούεφσκι.\nΣτο πλαίσιο αυτό ο κ. Ρεν προέτρεψε την ΠΓΔΜ να εργαστεί αποτελεσματικά και να υλοποιήσει τις μεταρρυθμίσεις, αν επιθυμεί να λάβει θετική αξιολόγηση από την Ευρωπαϊκή Επιτροπή, στην ετήσια έκθεση προόδου που θα δημοσιευθεί τον προσεχή Οκτώβριο.\nΗ Ευρωπαϊκή Επιτροπή, περίπου πριν ενάμιση χρόνο, όρισε οκτώ κριτήρια προς την ΠΓΔΜ, αναφορικά με την προώθηση της ευρωπαϊκής της προοπτικής.\nΤα κριτήρια αυτά αφορούν κυρίως μεταρρυθμίσεις στη δημόσια διοίκηση, στη δικαιοσύνη και στην αστυνομία, στην αποκατάσταση του πολιτικού διαλόγου στο εσωτερικό, στην αντιμετώπιση της διαφθοράς, στην πάταξη του οργανωμένου εγκλήματος και στην υλοποίηση της Συμφωνίας της Οχρίδας.\nΣε σχετική ερώτηση, αν η εκκρεμότητα της ονομασίας μπορεί να αποτελέσει εμπόδιο για την έναρξη ενταξιακών διαπραγματεύσεων με την ΕΕ, ο κ. Ρεν υπενθύμισε ότι η Ευρωπαϊκή Επιτροπή προχωρά μόνο σε συστάσεις προς το Συμβούλιο Υπουργών, ωστόσο οι οριστικές αποφάσεις λαμβάνονται από το Ευρωπαϊκό Συμβούλιο, στην αρχή της ομοφωνίας.\nΗ ΠΓΔΜ έλαβε το 2005 καθεστώς υποψήφιας προς ένταξη στην ΕΕ, χώρας, ωστόσο, δεν έχει λάβει ακόμη ημερομηνία έναρξης ενταξιακών διαπραγματεύσεων με την ΕΕ, λόγω έλλειψης της απαραίτητης προόδου.\nΟ Επίτροπος της Ευρωπαϊκής Ένωσης, αρμόδιος για τη Διεύρυνση, εξέφρασε την ικανοποίησή του για το γεγονός ότι η ΠΓΔΜ έχει εκπληρώσει τις προϋποθέσεις που επιτρέπουν την κατάργηση των θεωρήσεων εισόδου για τους πολίτες της.\nΟ κ. Ρεν χαιρέτισε τις τελευταίες πρωτοβουλίες και προσπάθειες του μεσολαβητή του ΟΗΕ για την εκκρεμότητα της ονομασίας, Μάθιου Νίμιτς.\n«Θεωρώ ότι υπάρχει χώρος εξεύρεσης λύσης στο θέμα της ονομασίας και πρέπει να αξιοποιηθεί αυτή η ευκαιρία», πρόσθεσε ο κ. Ρεν.\nΟ Νίκολα Γκρούεφσκι ανέφερε ότι η κυβέρνησή του, την προσεχή περίοδο, θα εστιάσει τις προσπάθειές της στην υλοποίηση των απαραίτητων μεταρρυθμίσεων και στην ενίσχυση της ευρωπαϊκής προοπτικής της χώρας.\nΟ κ. Γκρούεφσκι συμπλήρωσε ότι η χώρα του παραμένει προσηλωμένη στην εξεύρεση λύσης στο ζήτημα της ονομασίας.\nΗ επίσκεψη του κ. Ρεν στα Σκόπια εντάσσεται στο πλαίσιο περιοδείας του σε χώρες των Βαλκανίων, λίγες μέρες μετά την πρόταση της Ευρωπαϊκής Επιτροπής προς το Συμβούλιο Υπουργών της ΕΕ για κατάργηση από το 2010 του καθεστώτος θεωρήσεων εισόδου για τους πολίτες της Σερβίας, του Μαυροβουνίου και της ΠΓΔΜ.\nΟ κ. Ρεν συναντήθηκε στα Σκόπια και με τον πρόεδρο της ΠΓΔΜ, Γκιόργκι Ιβάνοφ.\nΣυγχωνεύονται Volkswagen με Porsche\nΤο σχέδιο συγχώνευσης της Volkswagen με την Porsche ενέκρινε το εποπτικό συμβούλιο της VW.\nΝωρίτερα, η Porsche ανακοίνωσε την παραίτηση του διευθύνοντος συμβούλου της, Βέντελιν Βίντεκινγκ, και του οικονομικού διευθυντή, Χόλγκερ Χέρτεραν, ανάβοντας με αυτό τον τρόπο το "πράσινο φως" για τη συγχώνευση των εταιρειών.\nΟ διευθύνων σύμβουλος της Volkswagen, Μάρτιν Βίντερκορν, τόνισε ότι μια συμφωνία μεταξύ της εταιρείας του και της Porsche θα ωφελήσει και τις δύο αυτοκινητοβιομηχανίες και θα τις τοποθετήσει καλύτερα στην παγκόσμια αγορά.\nΠρόσθεσε ότι επενδυτικό ταμείο του Κατάρ αναμένεται να αποκτήσει το 17% της VW και να γίνει έτσι ο τρίτος μεγαλύτερος επενδυτής στην εταιρεία.\nΟι φήμες ότι συζητιέται το sequel των «300» υπάρχουν εδώ και ένα χρόνο. Ωστόσο, τώρα που ο δημιουργός του comic στο οποίο βασίστηκε η ταινία, Frank Miller, δήλωσε ότι τελείωσε το πρώτο προσχέδιο της συνέχειας, η κινητικότητα γύρω από το συγκεκριμένο project αυξήθηκε κατακόρυφα, αλλά ακόμα υπάρχουν πολλά να αποφασιστούν.\nΠρώτα απ’ όλα πρέπει να συμφωνήσουν όλες οι εταιρείες παραγωγής που έχουν τα δικαιώματα από την πρώτη ταινία (και θα αναλάβουν και τη συνέχεια) ότι μπορεί όντως να υπάρξει sequel, ότι δηλαδή είναι βιώσιμη η απόπειρα μεταφοράς του νέου comic στη μεγάλη οθόνη. Δεδομένου ότι και οι... 300 σκοτώθηκαν στο τέλος της πρώτης ταινίας, είναι δύσκολο να υπάρξει συνέχεια της ιστορίας με τους ίδιους ήρωες. Άρα, είτε θα πρέπει να βρεθούν «καινούριοι» Σπαρτιάτες, είτε η ιστορία θα διαδραματίζεται πριν από τη μάχη στις Θερμοπύλες.\nπρότεινε ειρωνικά να τιμηθεί με το Νόμπελ Ειρήνης η αμερικανίδα υπουργός Εξωτερικών Χίλαρι Κλίντον για το ρόλο που έπαιξε στο πραξικόπημα στην Ονδούρα.\nΣε σχόλιο του που δημοσιεύεται στον κουβανικό Τύπο, ο πρώην πρόεδρος της χώρας χαρακτηρίζει "ιδιοφυή την αμερικανική ιδέα να ορίσουν τον πρόεδρο της Κόστα Ρίκα Όσκαρ Αρίας ως μεσολαβητή στην πολιτική κρίση στην Ονδούρα "ώστε να κερδίσουν χρόνο, να ενισχύσουν το πραξικόπημα και να αποθαρρύνουν τις διεθνείς οργανώσεις που υποστηρίζουν τον ανατραπέντα πρόεδρο της Ονδούρας Μανουέλ Σελάγια".\n"Είναι αυτό ακριβώς που επιθυμούν οι ΗΠΑ με την συγκεκριμένη ειρηνευτική πρωτοβουλία, να επιταχύνουν τις διαπραγματεύσεις για τη δημιουργία στρατιωτικών βάσεων" στη Βενεζουέλα, επισήμανε ο 83χρονος Κάστρο.\n"Πρέπει να είμαστε δίκαιοι και περιμένοντας την τελευταία λέξη από το λαό της Ονδούρας, πρέπει να ζητήσουμε το βραβείο Νόμπελ για την κ. Κλίντον", καταλήγει με ειρωνεία ο Φιντέλ Κάστρο.\n«Ναι» για το Πάρκο Πολιτισμού από τη Βουλή\nΥπερψηφίστηκε χθες το νομοσχέδιο του υπουργείου Οικονομίας -με τις θετικές ψήφους Ν.Δ., ΠΑΣΟΚ και ΛΑΟΣ-, με το οποίο κυρώνεται η σύμβαση μεταξύ του Κοινωφελούς Ιδρύματος Σταύρος Νιάρχος, του ελληνικού Δημοσίου και λοιπών φορέων, για τη δημιουργία του Κέντρου Πολιτισμού «Ιδρυμα Σταύρος Νιάρχος».\nΜε έξοδα του Κοινωφελούς Ιδρύματος -που θα ανέλθουν στα 450 εκατομμυρίων ευρώ-, θα κατασκευαστεί στην παραλία της Καλλιθέας το Πολιτιστικό Κέντρο, καταλαμβάνοντας συνολικά 243 στρέμματα.\nΣε αυτά θα δημιουργηθούν η νέα Εθνική Βιβλιοθήκη της Ελλάδας, η νέα Εθνική Λυρική Σκηνή, η «Αγορά» (καθ' ομοίωση του χώρου συνάθροισης της Αρχαίας Ελληνικής Αγοράς) και το «Πάρκο Σταύρος Νιάρχος». Ο υπουργός Πολιτισμού, Αντώνης Σαμαράς, δήλωσε ότι το έργο «συμπυκνώνει την ταυτότητα της πόλης και καθρεφτίζει τον πολιτισμό της χώρας».\nΑρχίζει από σήμερα το τριήμερο της τζαζ, Jazz on the Hill, στο Λόφο της Σάνης στη Θεσσαλονίκη. Αφιερωμένο στην τζαζ μουσική, βρίσκεται στη δέκατη όγδοη χρονιά του και συνεχίζει να παρακολουθεί τις εξελίξεις, μη λησμονώντας την παράδοση.\nΦέτος, δεξιοτέχνες μουσικοί θα πλημμυρίσουν με τις νότες τη συμπρωτεύουσα. Το ανερχόμενο αστέρι, ο πιανίστας Yaron Herman στην πρώτη του εμφάνιση επί ελληνικού εδάφους (απόψε στις 9.30), ο διεθνής Ελληνας δεξιοτέχνης του πιάνου Βασίλης Τσαμπρόπουλος και ο καλλιτέχνης που ανάδειξε το ακορντεόν, Richard Galliano, πλαισιωμένος από τρεις εξαίρετους μουσικούς, καθώς επίσης μεγάλα ονόματα όπως οι Gonzalo Rubalcaba, Richard Bona και Clarence Penn περιμένουν το κοινό για τρεις βραδιές αυτοσχεδιασμού και μουσικής.\nΞυπόλητη απόψε και στο Αρχαίο Θέατρο Δίου\nΗ αγαπημένη Σεζάρια Εβόρα εμφανίζεται απόψε στο Αρχαίο Θέατρο Δίου, στο πλαίσιο του Φεστιβάλ Ολύμπου.\nΠολλά πετυχημένα άλμπουμ, χιλιάδες συναυλίες, πλατινένιοι και χρυσοί δίσκοι, πέντε υποψηφιότητες για Grammy, είναι η συγκομιδή της παρουσίας της ξιπόλητης ντίβας, στο διεθνές μουσικό προσκήνιο. Θεωρείται η αδιαφιλονίκητη βασίλισσα της morna.\nΤο συγκεκριμένο μουσικό ιδίωμα, διαδεδομένο στα νησιά του αρχιπελάγους ανοιχτά της Σενεγάλης, γεννήθηκε από την καταπίεση των Ευρωπαίων αποικιοκρατών, και περιγράφει -με έναν αέρα εξωτικής θλίψης- τη νοσταλγία της ελευθερίας, τα σκλαβοπάζαρα, την προδομένη αγάπη, τα ακυρωμένα όνειρα.\nΕκκλησία: Καταγγελία για βίντεο\nΝα αποσυρθεί βίντεο που προβάλλεται στο Μουσείο της Ακρόπολης και στο οποίο εμφανίζονται ανδρικές φιγούρες που σφυροκοπούν τα Μάρμαρα του Παρθενώνα ζητεί η Εκκλησία της Ελλάδος, υποστηρίζοντας ότι οι μορφές παραπέμπουν σε ορθόδοξους ιερείς. Το βίντεο υπογράφει ο Κώστας Γαβράς και δημιουργήθηκε για την πληροφόρηση των επισκεπτών της γυάλινης αίθουσας του Παρθενώνα.\nΗ προϊσταμένη του τμήματος Εκπαιδευτικών Προγραμμάτων του Μουσείου, Κορνηλία Χατζηασλάνη, ανέφερε ότι η ιδιότητα αυτών των ανθρώπων της βυζαντινής εποχής, με τα μακριά σκουρόχρωμα ενδύματα, δεν δηλώνεται σαφώς, ούτε άλλωστε υπήρξε τέτοια πρόθεση.\n«Το ζήτημα θα εξεταστεί κι αν τα καταγγελλόμενα αληθεύουν, θα προχωρήσουμε σε επανόρθωση» δήλωσε ο υπουργός Πολιτισμού, Αντώνης Σαμαράς, ο οποίος έγινε αποδέκτης των συγκεκριμένων διαμαρτυριών.\nTO TEΡΑΤΩΔΕΣ ΑΡΙΣΤΟΥΡΓΗΜΑ\nΜια σκηνική προσέγγιση των έργων του Γιάννη Ρίτσου -ποιήματα, μονόλογοι, πεζά- ελεύθερα βασισμένη στην κατεξοχήν αυτοβιογραφική σύνθεσή του, παρουσιάζει στη Μικρή Επίδαυρο ο Δημήτρης Μαυρίκιος, με «Το Τερατώδες Αριστούργημα», απόψε και αύριο (9:30).\n«Η παράσταση δανείζεται τον κορμό της, όπως και τον τίτλο της, από "Το Τερατώδες Αριστούργημα", μια παραληρηματική αυτοβιογραφία, που ο Γιάννης Ρίτσος συνέθεσε το 1977. Η σύνθεση αυτή αποτελεί ορόσημο στην ποίηση του Ρίτσου, καθώς ανακαλεί προγενέστερα έργα του, αλλά και προδιαγράφει τα κατοπινά, μέσα από ένα "παρόν…" που, κατά τη στιγμή της γραφής, αποκτά ήδη μεταφυσική αξία ως "…μνήμη του μέλλοντος"», επισημαίνει στο σημείωμά του ο Δημήτρης Μαυρίκιος.\n«…Στο "Τερατώδες Αριστούργημα", όπως και στα πεζά, ο ποιητής ανοίγει ρωγμές, αναζητώντας ήρωες αγαπημένους ή απλώς… "υποψήφιους", που συνωστίζονται μπροστά στην πένα του μέσα από μια δική τους, λες, ανάγκη να κατοικήσουν το μυστηριακό του σύμπαν. Ρωγμές που γίνονται ρήγματα στην αυλαία της μυθοπλασίας, όταν ο ποιητής ατενίζει τους δικούς του ανθρώπους, τη μάνα, τον πατέρα, το Μίμη, τη Νίνα, τη Λούλα… Και όχι μόνον…», αναφέρει επίσης ο σκηνοθέτης.\nΤα σκηνικά είναι του Δημήτρη Πολυχρονιάδη, τα κοστούμια της Εύας Νάθενα, οι φωτισμοί των Λευτέρη Παυλόπουλου και Νίκου Βλασόπουλου, η χορογραφία της Αποστολίας Παπαδαμάκη και η μουσική επιμέλεια των Δημήτρη Μαυρίκιου και Φωτεινής Μπαξεβάνη.\nΣτην -ακατάλληλη για ανηλίκους- παράσταση συμμετέχουν οι ερμηνευτές Βαγγελιώ Ανδρεαδάκη, Μαρία Βαρδάκα, Φαίη Βολόρου, Λάζαρος Γεωργακόπουλος, Μανώλης Δούνιας, Κωστής Καλλιβρετάκης, Αλέξανδρος Κλημόπουλος, Γιάννης Κότσιφας, Δημήτρης Μαυρίκιος, Φωτεινή Μπαξεβάνη, Δημήτρης Ντάσκας, Ράνια Οικονομίδου, Αποστολία Παπαδαμάκη, Τατιάνα Παπαμόσχου, Λυδία Φωτοπούλου, ο μικρός Γιάννης Μπαριάμης καθώς και μαθητές του Δημήτρη Μαυρίκιου.\nΑκούγεται η φωνή της Αλέκας Παΐζη, σε κείμενα της Λούλας Γλέζου για τα παιδικά χρόνια του αδελφού της, Γιάννη Ρίτσου.\nBYE BYE DOLLI...!!!\nΗ τεχνική κλωνοποίησης του προβάτου "Ντόλι" φαντάζει πια ξεπερασμένη. Κινέζοι επιστήμονες, για πρώτη φορά στον κόσμο, έδειξαν ότι είναι δυνατό, χρησιμοποιώντας κύτταρα από ιστό ενήλικου ζώου (στη συγκεκριμένη περίπτωση δέρματος) να αναδημιουργήσουν όλη τη γκάμα των διαφορετικών σωματικών κυττάρων ενός οργανισμού, με τον ίδιο τρόπο που μπορούν να το κάνουν τα εμβρυικά βλαστοκύτταρα.\nΈτσι, μπόρεσαν να κλωνοποιήσουν ένα ποντίκι από το δέρμα ενός άλλου ενήλικου ποντικιού, αναπρογραμματίζοντας δερματικά κύτταρα από το δεύτερο. Με απλά λόγια, χωρίς σεξουαλική αναπαραγωγή, χωρίς καν την χρήση σπέρματος και ωαρίου σε εργαστήριο, αναπαράχθηκε ένας ζωντανός οργανισμός - απλώς από κύτταρα δέρματος!\nΗ Jenifer Lopez,\nέσβησε 40 κεράκια στην τούρτα της!\nΗ γοητευτική Jlo, με τα υπέροχα οπίσθια παρά τα... 40 της χρόνια, μετά τη γέννηση των παιδιών της, έχει ωριμάσει και σκέφτεται πλέον διαφορετικά τη ζωή.\n“Με τη μητρότητα ωριμάζεις πιο γρήγορα και διαπιστώνεις πως η ζωή είναι μικρή και εσύ έχεις τόσα πολλά να κάνεις”, είπε σε πρόσφατη συνέντευξη της η διάσημη τραγουδίστρια, ενώ δήλωσε πως θα ήθελε στο μέλλον να κάνει και άλλα παιδιά με τον αγαπημένο της Μαρκ Άντονι.\nΓΥΜΝΕΣ ΑΓΡΟΤΙΣΣΕΣ !!!!\n"Οι χωρικοί πιστεύουν ότι με αυτόν τον τρόπο θα κάνουν τους θεούς να ντραπούν και θα τους αναγκάσουν να προκαλέσουν καταρρακτώδεις βροχές, ώστε να σωθούν οι καλλιέργειες", διευκρίνισε αξιωματούχος του κρατιδίου και πρόσθεσε πως οι χωρικοί είναι αποφασισμένοι να συνεχίζουν την τελετουργία αυτή μέχρι να βρέξει.\nο Jude Law\nδέχτηκε "επίθεση" από φωτογράφους και δημοσιογράφους για μια δήλωση ή μία φωτογραφία του, αλλά ήταν τόσο πιεστικοί που δεν άργησε να γίνει το κακό.\nΣτην παρέα γευμάτιζαν και άλλοι επώνυμοι φίλοι του όπως ο Leonardo DiCaprio, Michelle Williams. Όταν ο Τζουντ Λο εμφανίστηκε στην πόρτα του εστιατορίου οι κάμερες πήραν "φωτιά". Μέσα στο πλήθος υπήρχε και μια φωτογράφος που τον είχε τυφλώσει με τα φλας. Όπως υποστηρίζει η φωτογράφος " ο ηθοποιός την χτύπησε δυνατά στο πρόσωπο. Βέβαια δεν το έκανε επίτηδες, ήταν μια αντίδραση πάνω την ταραχή που δημιούργησαν τα ΜΜΕ, όμως θα μπορούσε να ζητήσει μια συγνώμη".\nΜετά το συμβάν συνελήφθησαν ο ηθοποιός και η φωτογράφος και οδηγήθηκαν στο τμήμα, όπου εκεί η κοπέλα δεν κατέθεσε μήνυση αφού δεν υπήρχε τραυματισμός και η υπόθεση μπήκε στο αρχείο.\nΑΠΟΔΡΑΣΗ ΑΛΑ ΠΑΛΑΙΟΚΩΣΤΑ..!!\nΤρεις κρατούμενοι δραπέτευσαν με ελικόπτερο από φυλακή έξω από την πόλη Μπρυζ του Βελγίου, όπως ανακοίνωσαν οι τοπικές αρχές.Σύμφωνα με τα βελγικά μέσα ενημέρωσης, οι δραπέτες πέταξαν μέχρι την πόλη Άαλτερ. Εκεί σταμάτησαν μια γυναίκα και της πήραν το αυτοκίνητό της, μια μαύρη Μερσεντές και, αφού λήστεψαν ένα βενζινάδικο, κατευθύνθηκαν προς τα βελγικά παράλια.\nΟ εκπρόσωπος του υπουργείου Δικαιοσύνης ανέφερε ότι κανείς δεν τραυματίστηκε κατά την απόδραση η οποία δεν έγινε από την πτέρυγα υψίστης ασφαλείας, καθώς εκεί έχουν τοποθετηθεί δίχτυα για να αποτρέπουν την πρόσβαση σε εναέρια μέσα. Ωστόσο, τα μέσα ενημέρωσης μετέδωσαν ότι μεταξύ των δραπετών είναι και ένας από τους πιο επικίνδυνους εγκληματίες του Βελγίου, ο Ασράφ Σεκάκι, ο οποίος έχει 16 καταδίκες για βιαιοπραγίες και απαγωγές.\nΕΞΑΠΛΩΣΗ ΤΟΥ ΝΕΟΥ ΙΟΥ\nΗ εξάπλωση του ιού Α (Η1Ν1) της γρίπης των χοίρων "πλησιάζει το 100%" του πλανήτη, ανακοίνωσε σήμερα εκπρόσωπος του Παγκόσμιου Οργανισμού Υγείας (ΠΟΥ).\n"Αν σκεφτείτε πως ο ιός έχει εξαπλωθεί σε 160 από τις 192 χώρες-μέλη του ΠΟΥ, πλησιάζουμε το 100%, αλλά όχι ακόμα", επισήμανε ο Γκρέγκορι Χαρτλ. "Σχετικά με τους νεκρούς, πιστεύω ότι είμαστε κοντά στους 800", πρόσθεσε.\n1.671 κρούσματα σε όλη την Ευρώπη μεσα σε ένα 24ωρο\nΣτο "κόκκινο" ο υδράργυρος τις επόμενες ημέρες, καθώς από σήμερα εξασθενούν τα μελτέμια, ενώ θερμές μάζες αναμένονται από την Αφρική.\nΟι πιο ζεστές ημέρες θα είναι το Σάββατο και η Κυριακή, οπότε το θερμόμετρο αναμένεται να δείξει έως 43 βαθμούς Κελσίου, αλλά υψηλές θερμοκρασίες θα επικρατήσουν και την Παρασκευή, κυρίως στο Ιόνιο και τα ηπειρωτικά.\nΤο Σάββατο ο υδράργυρος στην ηπειρωτική χώρα θα "σκαρφαλώσει" στους 41-43 βαθμούς, ενώ στη νησιωτική χώρα θα φτάσει στους 37-39 βαθμούς Κελσίου.\nΣε υψηλά επίπεδα θα είναι το θερμόμετρο και την Κυριακή, με τις μέγιστες τιμές στη δυτική και βόρεια Ελλάδα να φτάνουν τους 37-39 βαθμούς, στην υπόλοιπη ηπειρωτική χώρα τους 41-43 βαθμούς και στην περιοχή του Αιγαίου τους 38-40 βαθμούς Κελσίου.\nβορειοδυτικά της Βαγδάτης επισκέφθηκε την Πέμπτη η διάσημη Αμερικανίδα ηθοποιός Αντζελίνα Τζολί, με την ιδιότητα της πρέσβειρας Καλής Θελήσεως του ΟΗΕ.\nΗ γνωστή για το φιλανθρωπικό της έργο πρωταγωνίστρια συνομίλησε με τα μέλη τεσσάρων οικογενειών που βρίσκονται στον καταυλισμό, τα οποία την ενημέρωσαν ότι τα παιδιά που μεγαλώνουν εκεί δεν έχουν πρόσβαση σε σχολεία, ενώ τους είναι αδύνατον να πληρώσουν για την ιατροφαρμακευτική περίθαλψή τους.\nΗ Τζολί, σύμφωνα με ανακοίνωση της Ύπατης Αρμοστείας του ΟΗΕ για τους Πρόσφυγες, τόνισε ότι παρατηρείται πρόοδος στην επιστροφή προσφύγων στις εστίες τους, όμως απαιτείται να γίνουν περισσότερα.\nΠΕΘΑΙΝΟΥΝ ΧΙΜΠΑΤΖΗΔΕΣ ΑΠΟ ΑΣΘΕΝΕΙΑ ΟΜΟΙΑ ΜΕ ΤΟ AIDS\nΚαταρρίπτεται τελικά η εντύπωση των επιστημόνων ότι οι χιμπατζήδες δεν εκδηλώνουν συμπτώματα από τον ιό της ανοσοανεπάρκειας των πιθήκων, το αντίστοιχο του ιού HIV που πλήττει τον άνθρωπο: Αμερικανική ερευνητική ομάδα εντόπισε στην Τανζανία άγριους χιμπατζήδες που πέθαναν από ασθένεια παρόμοια με το AIDS.\nΗ έρευνα, που δημοσιεύεται στο Nature, αποκαλύπτει έναν «χαμένο κρίκο» στην εξέλιξη της ανθρώπινης πανδημίας AIDS, σχολιάζουν ανεξάρτητοι ειδικοί στο δικτυακό τόπο του περιοδικού.\nΟ ιός της ανοσοανεπάρκειας των πιθήκων (SIV) είναι γνωστός εδώ και δεκαετίες και πιστεύεται ότι είναι πρόγονος του ανθρώπινου ιού HIV. Πολλά είδη πιθήκων, όπως οι αφρικανικοί πράσινοι πίθηκοι, μολύνονται από τον ιό χωρίς όμως να εμφανίζουν συμπτώματα.\nΜέχρι σήμερα οι επιστήμονες νόμιζαν ότι το ίδιο ισχύει και για τους χιμπατζήδες, και ήλπιζαν μάλιστα ότι η γενετική σύγκριση ανθρώπου και χιμπατζή θα αποκάλυπτε την αχίλλειο πτέρνα του HIV.\nΟι υποθέσεις αυτές τελικά καταρρίπτονται. Σε συνεργασία με την Τζέιν Γκούνταλ, πρωτοπόρο στη μελέτη των χιμπατζήδων, η Δρ Μπεατρίς Χαν του Πανεπιστημίου της Αλαμπάμα στο Μπίρμινγκχαμ ξεκίνησε τη δεκαετία του 1960 να παρακολουθεί τους άγριους χιμπατζήδες του Εθνικού Πάρκοτ Γκόμπε στην Τανζανία.\nΣτοιχεία που καλύπτουν τα τελευταία εννέα χρόνια έδειξαν ότι το 9-18% του πληθυσμού ήταν μολυσμένο με τον SIV.\nΧιμπατζήδες που πέθαναν υποβλήθηκαν σε αυτοψία που έδειξε σημάδια ασθένειας όμοιας με το ανθρώπινο σύνδρομο επίκτητης ανοσολογικής ανεπάρκειας: χαμηλά επίπεδα κυττάρων Τ-κυττάρων CD4 στο ανοσοποιητικό σύστημα, ευκαιριακές λοιμώξεις και δραματική απώλεια μυικής μάζας.\nΗ έρευνα αναδεικνύει έναν κίνδυνο που αντιμετωπίζουν οι χιμπατζήδες στη φύση, θα μπορούσε όμως να ανοίξει ένα νέο δρόμο μελέτης της θανατηφόρας ασθένειας. Για παράδειγμα, οι επιστήμονες θα μπορούσαν τώρα να συγκρίνουν τις επιπτώσεις του SIV μεταξύ διαφορετικών ειδών πιθήκων προκειμένου να ανακαλύψουν ευάλωτα σημεία του ιού.\nΗ ομιλία του Κάρολου Παπούλια\n»Ο χαρακτήρας του εορτασμού της επετείου άλλαξε. Κι αυτή είναι, πιστεύω, μια επιλογή που αποδεικνύει βαθύ σεβασμό σε όλους όσους αγωνίστηκαν ενάντια στη δικτατορία. Οι δεξιώσεις και οι κοσμικότητες είναι ασύμβατες προς το πνεύμα του αντιδικτατορικού αγώνα, προκαλούν το κοινό αίσθημα και προσβάλλουν το μέτρο που οφείλει να καθορίζει την συμπεριφορά του πολιτικού κόσμου.\n»Στις επικοινωνίες που έγιναν τις προηγούμενες μέρες με τους εκπροσώπους των αντιστασιακών οργανώσεων, με τους αγωνιστές και τους οικείους τους, διαπιστώσαμε ότι η αλλαγή του χαρακτήρα της σημερινής γιορτής ήταν ζητούμενο πρώτα για τους ίδιους τους πρωταγωνιστές της αποκατάστασης της Δημοκρατίας.\n»Αρκετοί από αυτούς είναι εδώ μαζί μας, άλλοι λείπουν και μας λείπουν, κάποιοι έχουν φύγει από τη ζωή και όλοι αποτελούν την πλέον ισχυρή απόδειξη ότι μέσα στην ελληνική κοινωνία υπάρχει και φως και μεγαλείο. Οι διαχρονικοί αγώνες του λαού μας είναι ο πυρήνας της αγωνιστικής μας αισιοδοξίας, που προκαλεί δημιουργικές δυνάμεις, αποβάλλει την ηττοπάθεια και φέρνει την αύρα ενός καλύτερου αύριο.\n»Εχουμε ανάγκη αυτή τη διαπίστωση σε μια δύσκολη οικονομική συγκυρία. H έξοδος απ' αυτή είναι αδύνατο να προβλεφθεί με ασφάλεια ενώ οι απαντήσεις που δίνονται διεθνώς για την αντιμετώπισή της είναι αποσπασματικές και μετέωρες.\n»Ζούμε το τέλος μίας εποχής. Το κυρίαρχο μοντέλο οργάνωσης της οικονομίας αμφισβητείται εκ των πραγμάτων, την ώρα που δεν προβάλλεται, με ολοκληρωμένο και αποτελεσματικό τρόπο, η εναλλακτική πρόταση. Πρόταση για μια ανάπτυξη ενάντια στη φτώχεια, τον αποκλεισμό, την ανεργία, ιδίως των νέων.\n»Μία βεβαιότητα υπάρχει: Ότι η κοινωνική συνοχή στον αναπτυγμένο κόσμο απειλείται, ότι η ανασφάλεια των πολλών προκαλεί φοβικά σύνδρομα και εγκυμονεί κοινωνικές εκρήξεις.\n»Όμως η ποιότητα της δημοκρατίας συνδέεται άμεσα με την κάλυψη των βασικών αναγκών τουλάχιστον της ζωής των πολλών. Το προσωπικό αδιέξοδο κάθε άνεργου, η αγωνία κάθε νέου που ψάχνει μάταια για δουλειά είναι η πρώτη ύλη αναπόφευκτων κοινωνικών εντάσεων.\n»Φίλες και Φίλοι, μιλάμε συχνά για κρίση εμπιστοσύνης των πολιτών απέναντι στο πολιτικό σύστημα, μια κρίση που επιβεβαιώθηκε με την μεγάλη αποχή στις πρόσφατες ευρωεκλογές, σε ολόκληρη την Ευρώπη. Αυτή η κρίση είναι βαθιά. Όχι μόνο γιατί κάποιοι εκπρόσωποι του λαού χρησιμοποιούν την πολιτική ως εφαλτήριο για τρυφηλή ζωή. Ούτε επειδή διαχρονικές παθογένειες στη λειτουργία της δημόσιας διοίκησης παραμένουν ζωντανές. Η κρίση είναι βαθιά κυρίως επειδή έχει τρωθεί ο αξιακός κώδικας: Κάθε είδους διευκολύνσεις και πελατειακές συμπεριφορές έχουν νομιμοποιηθεί ηθικά, ενώ η επιτυχία αντιμετωπίζεται συχνά ως εξαιρετική ικανότητα ακόμη και αν επήλθε με όρους αναξιοκρατίας.\n»Επειδή φαινόμενα δεκαετιών εμποδίζουν την πρόοδο της χώρας, χρειαζόμαστε επανακαθορισμό των κανόνων: Τι είναι σωστό και τι λάθος, πού βρίσκεται το δίκαιο και πού το άδικο, τι ενώνει το ατομικό με το συλλογικό συμφέρον, πώς ορίζεται ο κοινωνικός πολιτισμός, ποιες αξίες επιζητούμε και θαυμάζουμε, τι κόσμο τελικά θέλουμε να παραδώσουμε στα παιδιά μας.\n»Οι αγωνιστές που βρίσκονται σήμερα μαζί μας είναι πρότυπο αναφοράς. Γιατί έδωσαν πολλά σε όλους χωρίς να περιμένουν ανταλλάγματα, γιατί διακινδύνευσαν τη ζωή και την ησυχία τους στο όνομα της δημοκρατίας και της ελευθερίας.\n»Φίλες και Φίλοι, το βλέμμα μας είναι, σήμερα και πάντα, στραμμένο στην Κύπρο, που παραμένει διχοτομημένη. Σταθερή μας επιδίωξη είναι ο τερματισμός της τουρκικής κατοχής και η λύση του κυπριακού με προσήλωση στο διεθνές δίκαιο και τα ψηφίσματα των Ηνωμένων Εθνών χωρίς επεμβατικά δικαιώματα. Με μια διαδικασία χωρίς επιδιαιτησία και χρονοδιαγράμματα και με προσήλωση στις ευρωπαϊκές αξίες και στις αρχές του ευρωπαϊκού κεκτημένου. Και η Ευρωπαϊκή Ένωση έχει ευθύνη να συμβάλει στη θεραπεία της πληγής αυτή που αποτελεί μια απ’ τις ντροπές του παγκόσμιου πολιτισμού.\n»Το έχω πει κι άλλες φορές, θα το επαναλάβω και σήμερα. Το κλειδί για τη δίκαιη, βιώσιμη και οριστική λύση του κυπριακού βρίσκεται στα χέρια της Άγκυρας. Για την ώρα δεν διαπιστώνουμε βούληση υπέρβασης αναχρονιστικών αντιλήψεων και εθνικιστικής λογικής. Αντίθετα, παρακολουθούμε με ανησυχία κλιμάκωση των προκλήσεων στο Αιγαίο και διαρκή προώθηση μονομερών ανιστόρητων διεκδικήσεων. Απατώνται όμως, αν νομίζουν ότι με τις υπερπτήσεις πάνω από τα νησιά μας και τις απειλές μπορούν να κάμψουν τη θέλησή μας να υπερασπιστούμε τα νόμιμα δικαιώματά μας.\n»Φίλες και φίλοι, τριανταπέντε χρόνια μετά την αποκατάσταση της Δημοκρατίας στη χώρα μας, υπάρχει η ωριμότητα να αποτιμήσουμε τα βήματα προόδου που έχουν γίνει μέχρι σήμερα και να αποφασίσουμε εκείνα που μένει να γίνουν.\n»Σας ευχαριστώ όλους για την παρουσία σας σήμερα, εδώ. Θέλω ιδιαίτερα να ευχαριστήσω τους αγωνιστές του αντιδικτατορικού αγώνα που με ενθάρρυναν για την αλλαγή του χαρακτήρα του εορτασμού της επετείου. Σας ευχαριστώ, πρώτα απ όλα, για το παράδειγμα που δίνετε με τη στάση της ζωής σας, με τα λόγια σας και με τη σιωπή σας».\nΤην κρίση του πολιτικού συστήματος\nέθεσε στο επίκεντρο της ομιλίας του κατά τον εορτασμό των 35 χρόνων από την αποκατάσταση της Δημοκρατίας στη χώρα μας ο Πρόεδρος της Δημοκρατίας Κάρολος Παπούλιας. Υπογράμμισε ότι «η κρίση είναι βαθιά, κυρίως επειδή έχει τρωθεί ο αξιακός κώδικας» και έκανε λόγο για ανάγκη επανακαθορισμού των κανόνων.\nΟ Πρόεδρος της Δημοκρατίας μίλησε για την αλλαγή του χαρακτήρα του εορτασμού της επετείου, σημειώνοντας πως «οι δεξιώσεις και οι κοσμικότητες είναι ασύμβατες προς το πνεύμα του αντιδικτατορικού αγώνα, προκαλούν το κοινό αίσθημα και προσβάλλουν το μέτρο που οφείλει να καθορίζει την συμπεριφορά του πολιτικού κόσμου».\nΕπιπλέον, αναφέρθηκε στην «δύσκολη οικονομική συγκυρία», που απειλεί «την κοινωνική συνοχή στον αναπτυγμένο κόσμο», προκαλεί «ανασφάλεια των πολλών και φοβικά σύνδρομα και εγκυμονεί κοινωνικές εκρήξεις». Ο Κάρολος Παπούλιας υπογράμμισε: «Όμως η ποιότητα της δημοκρατίας συνδέεται άμεσα με την κάλυψη των βασικών αναγκών τουλάχιστον της ζωής των πολλών».\nΑκόμη, έκανε ιδιαίτερη μνεία στα θέματα της επίλυσης του Κυπριακού και των παραβιάσεων του εθνικού ενάεριου χώρου από την Τουρκία. Για το Κυπριακό τόνισε ότι «σταθερή μας επιδίωξη είναι ο τερματισμός της τουρκικής κατοχής» και επισήμανε ότι «και η Ευρωπαϊκή Ένωση έχει ευθύνη να συμβάλει στη θεραπεία της πληγής αυτή που αποτελεί μια απ' τις ντροπές του παγκόσμιου πολιτισμού».\nΌσον αφορά στην τουρκική προκλητικότητα στο Αιγαίο, υπογράμμισε: «Απατώνται όμως, αν νομίζουν ότι με τις υπερπτήσεις πάνω από τα νησιά μας και τις απειλές μπορούν να κάμψουν τη θέλησή μας να υπερασπιστούμε τα νόμιμα δικαιώματά μας».\nΣτη σεμνή εκδήλωση παρέστησαν εκτός του Προέδρου της Δημοκρατίας, της πολιτικής και στρατιωτικής ηγεσίας του τόπου, 1.200 προσκεκλημένοι, εκ των οποίων περίπου οι 700 ήταν αντιστασιακοί την περίοδο της δικτατορίας.\nBΙΟΛΟΓΙΚΟΣ ΝΟΤΙΑΣ ΠΙΕΡΙΑΣ...\nΑρκετά είναι τα ερωτήματα που απαντήθηκαν κατά την χθεσινή συνεδρίαση του Φορέα Διαχείρισης του Βιολογικού της νότιας Πιερίας, για τους λόγους που κρατούν σε αδράνεια ένα έργο ζωής για το περιβάλλον της περιοχής, 5 χρόνια μετά την παράδοσή του στο Φορέα.\nΗ συνεδρίαση, προκλήθηκε κατόπιν αιτήματος του Νομάρχη Πιερίας και μετά τα δημοσιεύματα των τελευταίων ημερών, που έκαναν λόγο για «ημιτελές έργο». Άποψη που προσπάθησε να στηρίξει με κάθε τρόπο ο πρόεδρος του Φορέα Διαχείρισης και κατά τη χθεσινή διευρυμένη συνεδρίαση.\nΣτη συνεδρίαση, εκτός από τα μέλη του Διοικητικού Συμβουλίου του Φορέα, συμμετείχε ο δήμαρχος Λιτοχώρου, ο αναπληρωτής δήμαρχος Αν. Ολύμπου, υπηρεσιακοί παράγοντες της Νομαρχίας, ο προϊστάμενος της ΤΥΔΚ, ο κατασκευαστής του βιολογικού κ. Καρκανιάς, ο κατασκευαστής του αγωγού λυμάτων και των αντλιοστασίων κ. Πωγωνίδης, καθώς και ο καθηγητής του τμήματος Χημείας του Πανεπιστημίου των Ιωαννίνων, κ. Αλμπάνης\nΌπως προέκυψε από τη σύσκεψη, το μεγάλο πρόβλημα για τη λειτουργία του Βιολογικού καθαρισμού της νότιας Πιερίας, δεν είναι οι «ελλείψεις» που παρουσιάζει το έργο και οι οποίες αμφισβητήθηκαν σθεναρά από πλευράς της Νομαρχίας, αλλά η απουσία προσωπικού και πόρων από πλευράς του Φορέα.\nΧαρακτηριστικό είναι, ότι ο δήμαρχος Λιτοχώρου, του οποίου η περιοχή πλέον στο σύνολό της διαθέτει αποχετευτικό σύστημα, εξέφρασε αντιρρήσεις για αν μπορεί να χρηματοδοτηθεί η λειτουργία του από το Δήμο Λιτοχώρου. «Για να λειτουργήσει ο βιολογικός, θα πρέπει ο κάθε Δημότης να πληρώνει από 50 ευρώ, 150 ευρώ το χρόνο», είπε ο κ. Τσιφοδήμος, σημειώνοντας πως «ακόμη κι αν πάρει την απόφαση για αύξηση των τελών αποχέτευσης, είναι απίθανο να εγκριθεί σε τέτοιο ποσοστό από την Περιφέρεια».\nΤόνισε ακόμη ότι ο βιολογικός είναι καλός, αλλά το έργο δεν έχει ολοκληρωθεί, καθώς δεν έχουν γίνει όλα τα δίκτυα αποχέτευσης στα δημοτικά διαμερίσματα Αν. Ολύμπου και άρα το μεγαλύτερο κόστος λειτουργίας του βιολογικού θα το επωμιστεί ο Δήμος Λιτοχώρου.\nΔεν αρνήθηκε ότι την ευθύνη για τη μη λειτουργία του έργου τη φέρει διαχρονικά ο Φορέας της Νότιας Πιερίας, προσθέτοντας ότι αυτό που έχει σημασία πλέον είναι να λειτουργήσει το έργο. «Το μόνο που λείπει για να λειτουργήσει το έργο, είναι τα λεφτά», κατέληξε ο δήμαρχος Λιτοχώρου.\nΓια κατασυκοφάντιση του έργου, έκανε λόγο Γιώργος Παπαστεργίου, απαντώντας ευθέως στις δηλώσεις του προέδρου του Φορέα, οι οποίες είδαν το φως της δημοσιότητας τον τελευταίο καιρό και σύμφωνα με τις οποίες το έργο είναι «ημιτελές».\n«Μέχρι πέρυσι, ρίχνανε την ευθύνη για τη μη λειτουργία του βιολογικού στη Νομαρχία επειδή δεν ήταν έτοιμος ο αγωγός μεταφοράς λυμάτων», είπε, τονίζοντας ότι μόλις ολοκληρώθηκε ο αγωγός τότε κάποιοι ανακάλυψαν ότι το έργο είναι ημιτελές.\n«Το έργο έχει παραδοθεί στο Φορέα, από το 2004 και είναι λυπηρό να μην λειτουργεί ακόμη», είπε ο κ. Παπαστεργίου, προσθέτοντας ότι η Νομαρχιακή Αυτοδιοίκηση κατανοεί τα όποια προβλήματα υπάρχουν, αλλά δεν πρόκειται να δεχθεί «να τις φορτώνουν ευθύνες».\nΟ Νομάρχης απάντησε και στα περί «ελλείψεων» που παρουσιάζει ο βιολογικός, δηλώνοντας πως αν λείπουν πράγματα, τα οποία προέβλεπε η μελέτη και δεν έγιναν, αναλαμβάνει την ευθύνη, αν όμως δεν λείπουν, τότε θα πρέπει να σταματήσει η κατασυκοφάντιση του έργου αμέσως, θυμίζοντας ότι το έργο ελέγχθηκε από ανεξάρτητους μηχανισμούς της Ευρωπαϊκής Ένωσης, και δεν εντοπίστηκε κανένα πρόβλημα.\nΤέλος, προκάλεσε τον πρόεδρο του Φορέα, να του υποδείξει τι είναι αυτό που έπρεπε να κάνει η Νομαρχία και δεν το έκανε, τονίζοντας πως «αν χρειάζεται κάτι επιπλέον, είναι διατεθειμένος να βοηθήσει».\n«Η κατάσταση δεν είναι έτσι όπως λένε, ότι μπορούμε να πατήσουμε ένα κουμπί και να ξεκινήσει η λειτουργία του βιολογικού», ανέφερε ο πρόεδρος του Φορέα, Κώστας Γιάντσιος, συμπληρώνοντας ότι απαιτούνται κοντά στις 500 χιλιάδες ευρώ για να τεθεί σε λειτουργία. Ο ίδιος επικαλέστηκε μελέτη εταιρίας, σύμφωνα με την οποία υπάρχουν ελλείψεις στο βιολογικό, προκαλώντας την έντονη αντίδραση του κ. Παπαστεργίου, ενώ παραδέχθηκε ότι η ΔΕΥΑΝΟ δεν μπόρεσε να ανταπεξέλθει στα καθήκοντά της, όσον αφορά το έργο.\nΟ κ. Παπαστεργίου, επέμεινε στο ερώτημά του προς τον κ. Γιάντσιο, ως προς τι εννοεί ημιτελές έργο, προειδοποιώντας πως αν δεν κατονομαστούν οι ελλείψεις, θα αναγκαστεί να απευθυνθεί στον Εισαγγελέα και να ζητήσει να γίνει έρευνα. «Το μόνο που θέλει το έργο είναι συντήρηση», πρόσθεσε ο νομάρχης. «Παρατήστε το έργο και εγώ θα ζητήσω από τον Καρκανιά να το θέσει σε λειτουργία σε έναν μήνα», είπε.\nΟ κατασκευαστής του έργου, κ. Καρκανιάς, υποστήριξε ότι πριν την παράδοση του βιολογικού, έγιναν οι απαραίτητες δοκιμές των μηχανισμών. «Περάσανε τρεις δημοτικές αρχές, αλλά καμία δεν έσπρωξε το έργο», είπε χαρακτηριστικά, τονίζοντας ότι αν δεν στελεχωθεί με διοικητικό προσωπικό και δεν ενισχυθεί οικονομικά ο Φορέας, το έργο δεν πρόκειται να λειτουργήσει.\nΑπαντώντας στην πρόταση του Νομάρχη, να λειτουργήσει ο ίδιος το έργο για ένα χρονικό διάστημα, ώστε να αποδειχθεί αν λειτουργεί ή όχι, ο κ. Καρκανιάς είπε πως δεν έχει αντίρρηση, εφόσον είναι ακόμη στη θέση τους όσα περιγράφει το πρωτόκολλο παράδοσης του έργου. Επιπλέον, ζήτησε, εφόσον αναλάβει να λειτουργήσει το έργο δοκιμαστικά, να οριστεί και ένας μηχανικός από το Φορέα, ο οποίος θα επιβλέπει αν όσα υποστηρίζει για τη λειτουργία του έργου είναι αληθινά, ώστε να μην δημιουργηθούν στο μέλλον παρόμοιες αμφισβητήσεις.\nΟ όρος «ημιτελές», δεν με εκφράζει, ανέφερε ο καθηγητής του τμήματος Χημείας του Πανεπιστημίου Ιωαννίνων, κ. Αλμπάνης. Το τμήμα Χημείας του συγκεκριμένου Πανεπιστημίου, εδώ και λίγες εβδομάδες έχει ξεκινήσει συνεργασία με το Φορέα, όσον αφορά τον βιολογικό καθαρισμό.\nΟ κ. Αλμπάνης, εξέφρασε την άποψη ότι ο βιολογικός έχει κατασκευαστεί από καλά υλικά και παρά το ότι έχει να συντηρηθεί πολλά χρόνια, βρίσκεται σε αρκετά καλή κατάσταση. Σημείωσε, ότι όντως λείπουν αισθητήρες και αντλίες, αλλά αυτό δεν σημαίνει ότι δεν υπάρχουν. «Κάποια πράγματα που δεν φαίνονται, δεν σημαίνει ότι λείπουν κι όλας», είπε χαρακτηριστικά.\nΑνέφερε τέλος ότι τα σοβαρά προβλήματα έχουν να κάνουν με τις ηλεκτρολογικές εγκαταστάσεις, οι οποίες δεν έχουν συντηρηθεί, και εκτίμησε ότι η λύση για τη λειτουργία του βιολογικού, πέρα από τη συντήρηση, είναι να βρεθεί το λειτουργικό του κόστος.\nΗ συνεδρίαση ολοκληρώθηκε με την αποδοχή της πρότασης του Νομάρχη, από σήμερα κιόλας, υπηρεσιακοί παράγοντες της Νομαρχίας, του Φορέα και της κατασκευάστριας Εταιρίας, να ξεκινήσουν ελέγχους στον βιολογικό για να διαπιστωθεί αν λείπει κάτι και για ποιους λόγους.\nΚΩΣΤΑΣ ΚΟΥΚΟΔΗΜΟΣ: ΤΡΟΠΟΛΟΓΙΑ ΓΙΑ ΤΟΥΣ ΦΟΙΤΗΤΕΣ ΤΗΣ ΑΚΟΥΙΛΑ\nΤροπολογία στο νομοσχέδιο του Υπουργείου Εθνικής Παιδείας και Θρησκευμάτων κατέθεσε ο βουλευτής Χανίων Στέλιος Νικηφοράκης και υπογράφουν βουλευτές της Ν.Δ. μεταξύ των οποίων και ο βουλευτής Πιερίας Κ.Κουκοδήμος για το θέμα που αφορά τους φοιτητές στην Λ’Ακουίλα της Ιταλίας.\nΣτην αιτιολογική έκθεση της τροπολογίας αναφέρονται τα εξής: «Η έκρυθμη κατάσταση που επικρατεί στη Λ’Ακουίλα της Ιταλίας, λόγω των μεγάλων καταστροφών που προκάλεσε ο πρόσφατος ισχυρός σεισμός, καθιστά απαγορευτική τη συνέχιση της παραμονής και της φοίτησης των Ελλήνων, που φοιτούν στο Πανεπιστήμιο της Λ’Ακουίλα. Με την προτεινόμενη τροπολογία παρέχεται στους φοιτητές, που φοιτούν στο Πανεπιστήμιο της Λ’Ακουίλα, η δυνατότητα να μετεγγραφούν στο αντίστοιχο έτος σπουδών του οικείου Τμήματος των Ελληνικών ΑΕΙ με κριτήριο την εγγύτητα προς τον τόπο των βιοτικών συμφερόντων τους.\n1.Οι Έλληνες φοιτητές, οι οποίοι κατά το ακαδημαϊκό έτος 2008-2009 φοιτούσαν στο Πανεπιστήμιο της Λ’Ακουίλα της Ιταλίας, έχουν τη δυνατότητα να ζητήσουν μια μόνο φορά τη μετεγγραφή τους, χωρίς εξετάσεις και κατ’εξαίρεση των οριζόμενων από τις κείμενες διατάξεις, ύστερα από σχετική αίτησή τους, σε αντίστοιχο προς αυτό της φοίτησής τους Τμήμα Ελληνικών ΑΕΙ που επιθυμούν να μετεγγραφούν, το οποίο ευρίσκεται πλησιέστερα προ της κατοικία τους.\n2.Απαραίτητη προϋπόθεση για τη μετεγγραφή σε Ελληνικό ΑΕΙ, είναι η υποβολή σχετικής αίτησης και αναλυτικού πιστοποιητικού σπουδών από το Ίδρυμα προσέλευσης. Αρμόδιες για τον έλεγχο της νομιμότητας και της πληρότητας των προσκομιζόμενων δικαιολογητικών είναι οι Γραμματείες των οικείων Τμημάτων υποδοχής.\n3.Η κατάταξη των μετεγγραφόμενων σε έτος σπουδών γίνεται στο αντίστοιχο έτος σπουδών με αυτό της φοίτησής τους.\n4.Οι κατά τα ανωτέρω μετεγγραφόμενοι έχουν τη δυνατότητα κατοχύρωσης των μαθημάτων, στα οποία έχουν εξεταστεί επιτυχώς στο ΑΕΙ προέλευσης, με αποφάσεις των αρμοδίων οργάνων του Τμήματος υποδοχής Γ.Σ. του οικείου Τομέα, ύστερα από εισήγηση των αρμοδίων μελών ΔΕΠ του τμήματος υποδοχής), τα οποία διαπιστώνουν την αντιστοιχία του περιεχομένου του προς αναγνώρισης μαθήματος με το διδασκόμενο μάθημα ή μαθήματα του προγράμματος σπουδών του Τμήματος υποδοχής.\nΚΩΣΤΑΣ ΚΟΥΚΟΔΗΜΟΣ: ΕΝΗΜΕΡΩΣΗ ΓΙΑ ΤΟ ΝΕΟ ΝΟΣΟΚΟΜΕΙΟ\nΣτο πλαίσιο της προσωπικής δέσμευσης του βουλευτή Πιερίας Κ.Κουκοδήμου απέναντι στους πολίτες της Πιερίας για την πληρέστερη και συνεχή ενημέρωση τους σε ο,τι αφορά την εξέλιξη του έργου του νέου νοσοκομείου Κατερίνης σας αποστέλλουμε ενημερωτικό σημείωμα σχετικό με την απόφαση του Ειρηνοδικείου Κατερίνης με αντικείμενο τα ασφαλιστικά μέτρα νομής σε βάρος του προηγούμενου αναδόχου του έργου.\nΕΝΗΜΕΡΩΤΙΚΟ ΓΙΑ ΤΟ ΝΕΟ ΝΟΣΟΚΟΜΕΙΟ ΚΑΤΕΡΙΝΗΣ\nΤην άμεση απομάκρυνση των υλικών της κοινοπραξίας ΕΡΓΑΣ ΑTE (προηγούμενος ανάδοχος) διατάσσει με απόφασή του το Ειρηνοδικείο Κατερίνης όπου συζητήθηκαν τα ασφαλιστικά μέτρα που κατέθεσε η 3η Υγειονομική Περιφέρεια Μακεδονίας.\nΤα υλικά της εταιρίας ΕΡΓΑΣ, βρίσκονται στον αύλειο χώρο του νέου νοσοκομείου Κατερίνης και προκαλούν καθυστέρηση στην ολοκλήρωση του έργου δηλαδή τη διαμόρφωση του αύλειου χώρου και του ελικοδρομίου.\nΤο δικαστήριο αναγνωρίζει την αιτούσα (3η ΔΥΠΕ) νομέα του υπ’αριθμ.642 αγρού έκτασης 68869 τ.μ. που βρίσκεται στο αγρόκτημα Ν.Κεραμιδίου Πιερίας και διατάσσει την ΕΡΓΑΣ ΑΤΕ να απομακρύνει από το χώρο του ως άνω αγρού τα αντικείμενα που αναλυτικά περιγράφονται με δικά της έξοδα και να «παύσει να διαταράσσει τη νομή στον επίδικο αγρό».\nΗ απεμπλοκή μέσω της δικαστικής απόφασης διευκολύνει ιδιαίτερα στη διαμόρφωση του αύλειου χώρου που εκκρεμούσε έως τώρα και παρά τις επανειλημμένες οχλήσεις της αναδόχου εταιρίας δεν είχε πραγματοποιηθεί.\nΗ Δ/νση Γεωργίας της Νομαρχιακής Αυτοδιοίκησης Ν. Πιερίας κάνει γνωστό στους Μελισσοκόμους του Νομού μας ότι προκειμένου να γίνει καταγραφή του μελισσοκομικού κεφαλαίου (κυψελών) του Νομού μας, σύμφωνα με το υπ’ αριθμ. 303695/15-6-2009 έγγραφο του Υπουργείου Αγροτικής Ανάπτυξης και Τροφίμων, πρέπει οι μελισσοκόμοι να έχουν θεωρήσει τα βιβλιάριά τους από την Υπηρεσία μας την τελευταία διετία.\nΑυτό προϋποθέτει την σήμανση των κυψελών με πυροσφραγίδα με τον κωδικό αριθμό που τους δόθηκε από την Δ/νση Γεωργίας.\nΑυτό πρέπει να γίνει έως 17/8/09. Σε αντίθετη περίπτωση δεν θα λαμβάνονται υπόψη για την συμμετοχή στα διάφορα προγράμματα.


Ο Πατέρας του Άμλετ :: E-la-theatro.gr\nΟ Πατέρας του Άμλετ είναι το πρώτο θεατρικό έργο του Μάνου Ελευθερίου. Reportage : Μύρων μαγιως Παβένος\nΉρθα από μια παρόρμηση, ένα χρέος να σου ιστορήσω τον τρόπο του θανάτου μου, τον οποίο δεν ξέρεις και που πρέπει κάποια στιγμή εσύ ν' αποφασίσεις, πώς θα χειριστείς την κατάσταση.\nΜια πρώτη μορφή αυτού του κειμένου ενσωματώθηκε πριν από χρόνια σε κάποιο μυθιστόρημά του.\nΉταν ο μονόλογος ενός νέου συγγραφέα που βρισκόταν σε πολύ δύσκολη θέση και αντιμετώπιζε το θάνατό του με το να σκέπτεται την υπόθεση μερικών έργων του. Τα σκεπτόταν και τα διόρθωνε στο μυαλό του δίνοντας διορία στην επιβίωσή του, περιμένοντας τη σωτηρία του, για να ξεχνά την οδυνηρή θέση όπου βρισκόταν.\nΟ Θοδωρής Γκόνης και ο Χρήστος Χατζηπαναγιώτης αποφάσισαν να το παρουσιάσουν στη σκηνή ξέροντας, σαν παλιές καραβάνες που είναι και οι δύο, τι έχουν να αντιμετωπίσουν μ΄ ένα τέτοιο ρίσκο.\n13€ γενική είσοδος, 10€ φοιτητικό\nΤουρναβίτου 7, Ψυρρή Τηλέφωνο: 210 32 55 444


«Δικτάτορας της Μπαρτσελόνα ο Μέσι» | Protathlima.com\n«Δικτάτορας της Μπαρτσελόνα ο Μέσι»\nΣε συνέντευξη που παραχώρησε στο γαλλικό περιοδικό France Football, ο σκάουτ που ανακάλυψε τον Γκριεζμάν και που εκπροσώπησε τον Γάλλο μέχρι το 2016, μίλησε για τις δυσκολίες που αντιμετώπισε ο παγκόσμιος πρωταθλητής με την Γαλλία στο να προσαρμοστεί στη Μπαρτσελόνα από το καλοκαίρι του 2019 και έπειτα και έριξε όλο το… ανάθεμα στον Μέσι.\n«Έφτασε σε έναν σύλλογο με πάρα πολλά προβλήματα όπου ο Μέσι ελέγχει τα πάντα. Ο Μέσι είναι μονάρχης και ταυτόχρονα δικτάτορας και δεν είδε με καλό μάτι την άφιξη του Γκριεζμάν.\nΗ σέξι πλευρά της κυρίας Μέσι! (pics)\nΜπήκε ο Μέσι και καθάρισε!\nΤην περασμένη σεζόν, όταν έφτασε ο Γκριεζμάν, ο Μέσι δεν του μιλούσε και δεν του έδινε τη μπάλα. Όλο αυτό του άφησε ένα πραγματικό τραύμα και δυσκόλεψε την προσαρμογή του και είναι κάτι που του έχει αφήσει σημάδι. Όλο αυτό ήταν προφανές και ευδιάκριτο», τόνισε αρχικά και πρόσθεσε:\n«Η συμπεριφορά του Μέσι ήταν ελεεινή. Άκουγα πάντα τον Αντουάν να λέει πως δεν είχε προβλήματα με τον Μέσι αλλά ποτέ το ανάποδο. Είναι ένα καθεστός τρόμου που επικρατεί στην Μπαρτσελόνα. Είσαι είτε με τον Μέσι είτε εναντίον του».\nΠαρά το γεγονός πως ο Γκριεζμάν έχει ταλαιπωρηθεί μέχρι να βρει τον πραγματικό ποδοσφαιρικό εαυτό του στην Βαρκελώνη, ο Όλατς δεν έχει πάντως αμφιβολίες πως αυτό θα γίνει τελικά.\n«Δεν έχει τσακωθεί με κάποιον άλλον παίκτη, δεν είναι τέτοιος ποδοσφαιριστής. Δεν έχει να κάνει αυτό με έλλειψη προσωπικότητας. Αγαπάει απλά το ποδόσφαιρο και τίποτα άλλο, δεν θέλει να τσακώνεται. Θεωρεί ανώφελο να μπλέκεται σε πόλεμο με κάποιον.\nΞέρω πώς θα καταφέρει να ξεπεράσει αυτή τη δυσκολη κατάσταση. Ο σύλλογος είναι άρρωστος, όχι εκείνος».


Τα μιτάρια ήταν δικτυωτά πλέγματα νημάτων, σε σχήμα 8. Ήταν στερεωμένα τα νήματα σε δυο λεπτές σανίδες, που είχαν σταθερή θέση. Λέγονται μιτάρια, γιατί το νήμα λέγεται και μίτος (βλ. Μίτος της Αριάδνης, Θησέας, Λαβύρινθος - από τη μυθολογία). Από εκεί οι κλωστές πήγαιναν στα καρούλια ή καρέλια, στην οροφή του αργαλειού. Αυτά κρέμονταν κι είχαν την ικανότητα με τις πατήθρες ή ποδαρίτσες, που κρέμονται απ’ αυτά, να μετακινούνται οι κύκλοι του 8, πότε πάνω και πότε κάτω. Οι πατήθρες πατιόνται όταν ήθελε η υφάντρα να μετακινήσει τις δυο επιφάνειες των νημάτων. Στη συνέχεια οι κλωστές περνάνε μάσα από τα χτένια. Και αυτά ήταν φτιαγμένα από μικρά τεμάχια καλαμιού ή σύρματος, που ήταν στερεωμένα σε 2 παράλληλα τεμάχια σανιδιών.\nΤο άνοιγμα που αφήνουν τα καλαμάκια χαρακτήριζε τα χτένια σε:\nΔασόχτενα (δασιά υφάσματα - πουκάμισα και σκουτιά)\nΡασόχτενα (για τα ράσα των παπάδων)\nΠανόχτενα (για λιόπανα, αντρομίδες, βελέντζες, κιλίμια, κάπες, σαγίσματα) και λοιπά.\nΤο χτένι μπαίνει σε μια θήκη, που το στερέωνε κι έτσι η υφάντρα το κτύπαγε με όση δύναμη χρειαζόταν για να σφίξει το νήμα. Η θήκη αυτή κρέμεται από την οροφή του αργαλειού. Ανάμεσα λοιπόν στις 2 επιφάνειες των τεντωμένων νημάτων, που ανεβοκατεβαίνουν, χορεύει η σαΐτα, που είναι μακρόστενο ρομβοειδές εργαλείο, με κοιλιά στη μέση, για να μπαίνουν τα μασούρια και τα κουλούκια. Τα μασούρια και τα κουλούκια ήταν μικρά σωληνάκια, που πάνω τους τυλιγόταν το υφάδι.\nΦτάσαμε έτσι κοντά στα χέρια της υφάντρας. Μπροστά της έχει στερεωμένο το σχιστάνι. Με σφήνες το περιστρέφει κάθε τόσο και λιγάκι, για να χοντρύνει το βιλάρι. Στην Ελλάδα χρησιμοποιούνταν 3 είδη αργαλειού: ο πλαγιαστός, ο όρθιος και του λάκκου. Ο πλαγιαστός ήταν ο πιο συνηθισμένος. Φτιαγμένος από 4 ξύλα που συνδέονταν χαμηλά με 4 χοντρά σανίδια και με άλλα 4 στην κορυφή τους. Οι γυναίκες έφτιαχναν μ’ αυτόν φουστάνια, μεσοφόρια, ποδιές, φανέλες, γιορντάνια και μπούστα, για τον εαυτό τους. Για τους άνδρες έφτιαχναν παντελόνια, πουκάμισα, βράκες, φανέλες, κάπες και καπότες με τις κουκούλες.\nΤΟ ΜΑΛΛΙ: Ήταν και είναι η σπουδαιότερη πρώτη ύλη. Μ’ αυτό ύφαιναν σε όλη την Ελλάδα κιλίμια για το πάτωμα, μπατανίες, χράμια, τορβάδες-σάκους δηλ. για τη μεταφορά τροφίμων ή εργαλείων-κάπες και σκουτιά (μάλλινα κατώτερης ποιότητας). Τα πρόβατα κουρεύονται την άνοιξη. Το μαλλί ζεματίζεται, μετά πλένεται στη βρύση ή στον ποταμό, το στέγνωναν και το λανάριζαν (=έξαιναν). Ύστερα γινόταν η διαλογή. Το πιο καλό βγαίνει από τη ράχη του ζώου. (Οι Σαρακατσαναίοι μπορούσαν να ξεχωρίσουν μέχρι και σαράντα λογιών μαλλί). Το μακρύ το έγνεθαν στη ρόκα, το κοντό στην τσικρίκα (είδος διπλής ρόκας).\nΟρισμένα είδη (ταγάρια, σακιά ελαιοτριβείου, διάδρομοι) γίνονται από τραγόμαλλο κι έχουν πιο τραχιά υφή. Το γνέμα τυλιγόταν στο αδράχτι, για να καταλήξει τελικά στα σαΐτα του αργαλειού. Ήταν το υφάδι, ενώ το στημόνι (=πολύ γερή κλωστή, που δεν κοβόταν κατά την ύφανση) ήταν το μοναδικό είδος που χρειαζόταν να αγοράσουν οι νοικοκυρές για να υφάνουν.\nΤΟ ΛΙΝΑΡΙ: Η συγκομιδή του γινόταν από γυναίκες, με επικεφαλής τη δραγομάνα. Το θέριζαν, όπως το σιτάρι, το έκαναν δεμάτια κι άφηναν το κάθε δεμάτι μέρες μέσα στο νερό για να μαλακώσει πολύ και μετά το πέρναγαν από το μαγκάνι, για να φύγει η εξωτερική φλούδα, να γίνει δηλαδή τέλεια αποφλοίωση. Θέλει υπομονετικό κοπάνισμα, βρόχιασμα (=να φύγουν οι κόμποι), βούρτσισμα, ώσπου να μείνει το καθαρό λινάρι, το σκουλί, που το γνέθουν για να φτιάξουν το ράμμα, δηλ. το λεπτότατο νήμα που περνά από το βελόνι. Η επεξεργασία του είναι πολύπλοκη. Από το χοντρό λινάρι φτιάχνουν σακιά, ντορβάδες, τσαντίλες και καραβόπανα. Από το λεπτό, εσώρουχα και πουκάμισα.\nΤΟ ΜΕΤΑΞΙ: Έρχεται στην Ελλάδα την εποχή του Ιουστινιανού. Ήταν το σπουδαιότερο προϊόν της περιοχής του Αξιού, της Χαλκιδικής, του Πηλίου του θεσσαλικού κάμπου και της Πελοποννήσου στα χρόνια της Τουρκοκρατίας. Τα μετάξι είναι «ωμό», δηλ. δε χρειάζεται γνέσιμο. Χρειάζονταν όμως και βαφικές ύλες για να δώσουν χρώμα στις πρώτες ύλες. Ως τα τέλη του 19ου αι., μοναδική ύλη βαφής ήταν τα φυτικά χρώματα, που έμεναν αναλλοίωτα στο ηλιακό φως και στο πλύσιμο και έδιναν λαμπερούς χρωματισμούς. Από το ριζάρι (=φυτό) έβγαζαν οι Αμπελακιώτες το ονομαστό κόκκινο χρώμα. Οι φλούδες των φρέσκων καρυδιών δίνουν το μαύρο, το λουλάκι το γαλάζιο και τα φύλλα της άσπρης μουριάς, σε συνδυασμό με λίγα φύλλα μηλιάς, το κίτρινο καναρινί. Το νήμα πλέον είναι έτοιμο να μπει στον αργαλειό να αρχίσει η ύφανση.


Magganas 05/12/2013 14:28:44\nΆλλοι δουλεύουν σκληρά και είναι απλήρωτοι (ιδιωτικοί υπάλληλοι) και άλλοι πληρώνονται κάθε πρώτη τους μηνός και "απεργούν" (βλέπε διοικητικοί υπάλληλοι και Δημόσιο γενικότερα)......\nΜετά φταίει η Μέρκελ...\nΡηνα 05/12/2013 18:27:28\nΤο θεμα δεν ειναι οι διαπιστωσεις. Το θεμα ειναι που θα παει αυτη η κατασταση.\nΠαμε για ενα μεγαλοπρεπες μπαμ αποτομο και τελεσιδικο η θα σερνομαστε ετσι για αρκετο καιρο ακομα; Καποιοι που εχουν παρει τις αποφασεις το γνωριζουν. Εμεις απ οτι φαινεται θα το μαθουμε καποια ....Παρασκευη.


ΥΠΟΤΕΙΝΟΥΣΑ: ΔΕΝΔΡΟΦΥΤΕΥΣΗ ΣΤΟΥΣ ΜΥΤΙΛΗΝΙΟΥΣ\nΗ Υποτείνουσα ξεκινά μια συστηματική προσπάθεια δεντροφύτευσης σε περιοχές του νησιού.\nΗ πρώτη θα πραγματοποιηθεί την Κυριακή 20 Φεβρουαρίου στην περιοχή κοντά στο φυλάκιο\n"Ρόγγια" στους Μυτιληνιούς. Σημειώνουμε ότι η συγκεκριμένη περιοχή επιλέχτηκε μετά από\nμελέτη που έχει πραγματοποιήσει η τοπική Διεύθυνση Δασών. Δεκάδες κουμαριές, κυπαρίσσια\nκαι άλλα δέντρα που φύονται στη Σάμο έχουν αγοραστεί με έξοδα της Υποτείνουσας και οι\nδιοργανωτές ευελπιστούν ότι θα επουλώσουν λίγες από τις πληγές που άφησαν στο φυσικό\nπεριβάλλον οι φωτιές των περασμένων χρόνων.\nΑναρτήθηκε από ΥΠΟΤΕΙΝΟΥΣΑ στις 10:09 μ.μ.


Έψαχνε παντού το σκύλο της δίχως αποτέλεσμα, μέχρι που μπήκε στο δωμάτιο της κόρης της όπου την περίμενε μια ευχάριστη έκπληξη | Sugklonistiko\nΤα ζώα έχουν ένα ιδιαίτερο δέσιμο με τους ανθρώπους – ειδικά τα σκυλιά, είναι σαν μέλη της οικογένειας! Ένα απόγευμα, η Kristin Leigh Rhinehart από το Raleigh, της Βόρειας Καρολίνα, έψαχνε παντού τον σκύλο της, τον Raven, αλλά δεν τον έβρισκε πουθενά. Κάποια στιγμή, μπήκε στο δωμάτιο της μικρής Addi...\nΤα ζώα έχουν ένα ιδιαίτερο δέσιμο με τους ανθρώπους – ειδικά τα σκυλιά, είναι σαν μέλη της οικογένειας!\nΈνα απόγευμα, η Kristin Leigh Rhinehart από το Raleigh, της Βόρειας Καρολίνα, έψαχνε παντού τον σκύλο της, τον Raven, αλλά δεν τον έβρισκε πουθενά. Κάποια στιγμή, μπήκε στο δωμάτιο της μικρής Addison για να ελέγξει αν το παιδί κοιμόταν.\nΚαθώς άνοιξε την πόρτα του υπνοδωματίου, είδε τον Raven να την κοιτάει από την κούνια του παιδιού της. Ο σκύλος σήκωσε απλά το κεφάλι του για να την κοιτάξει και έπεσε ξανά για ύπνο! Τότε η μητέρα πλησίασε πιο κοντά με τις μύτες των ποδιών της για να διαπιστώσει ότι το μικρό κορίτσι κοιμόταν ήσυχο δίπλα στον προστατευτικό Raven. Η μαμά χάιδεψε τα μαλλιά του μωρού της και τον Raven, καθώς οι δυο τους κοιμόντουσαν κάτω από τα παιδικά σκεπάσματα.\nΗ Kristin ήθελε αυτή την αξιολάτρευτη στιγμή να τη μοιραστεί με ολόκληρο τον κόσμο!\n«Οι άνθρωποι που λένε ότι “τα χρήματα δεν φέρνουν την ευτυχία”ποτέ δεν πλήρωσαν για να αποκτήσουν σκυλί. Πριν από δέκα χρόνια υιοθέτησα αυτό το “μικρό παιδί” και συχνά αναρωτιέμαι… ποιος διέσωσε ποιον; Του έδωσα ένα σπίτι, αλλά μου έδωσε πολλά, πολλά περισσότερα…»\nΤο βίντεο που δημοσίευσε η νεαρή μητέρα στο YouTube έχει κατακτήσει τις καρδιές των χρηστών του διαδικτύου. Έγινε αμέσως viral και έχει περίπου 3 εκατομμύρια προβολές σε μόλις 3 εβδομάδες!\nskylia sok 2017-07-22\nPrevious: Στις δυσκολίες της ζωής να λες ‘’Παναγιά μου’’ (Αφιερώστε 3 λεπτά και διαβάστε)\nNext: Την θανάτωση των αδέσποτων πρότεινε στη Βουλή ο βουλευτής της ΝΔ Αυγενάκης


ΑΡΧΙΚΗ • ΚΟΙΝΩΝΙΑ • ΚΟΙΝΩΝΙΑ • Σκάνδαλο πινακίδων: Αθώοι και οι πέντε κατηγορούμενοι\nΤελευταία Ενημέρωση: 26 Φεβρουαρίου 2020, 12:39 μμ\nΤο Κακουργιοδικείο Πάφου αθώωσε σήμερα και τους πέντε κατηγορούμενους για το σκάνδαλο των πινακίδων του Δήμου Πάφου. Το δικαστήριο αποφάνθηκε ότι αν και υπήρξε κακοδιαχείριση στο θέμα, εντούτοις αυτό είχε να κάνει με το σαθρό σύστημα που επικρατούσε και ότι δεν αποδείχθηκε ευθύνη των κατηγορουμένων.\nΗ πρόεδρος του Κακουργιοδικείου ανέφερε ειδικότερα στην 100 σελίδων απόφαση, πως το Δικαστήριο δεν μπορεί να βασιστεί σε ισχυρισμούς που στηρίζονται σε πιθανολογίες. Στην κατηγορία της συνωμοσίας προς διάπραξη κακουργήματος, είπε, δεν υπήρξε ικανοποιητική μαρτυρία προσθέτοντας πως ούτε η μαρτυρία ήταν ικανοποιητική για την οικειοποίηση διάφορων υλικών.\nΤο Κακουργιοδικείο έκρινε επίσης ότι οι μαρτυρίες εναντίον των κατηγορουμένων περιείχαν ασάφειες, απλές πιθανολογήσεις, ή αναξιοπιστία, καθώς και ότι οι έρευνες της Αστυνομίας ήταν ελλιπείς. Έγινε επίσης λόγος για προσωπικό κίνητρο και συμφέρον από ένα από τους μάρτυρες κατηγορίας.\nΚατηγορούμενοι για την υπόθεση ήταν οι διευθυντές δύο εταιρειών πινακίδων, οι εταιρείες ως νομικά πρόσωπα και ένας υπάλληλος του Δήμου Πάφου. Τα αδικήματα που αντιμετώπιζαν οι τρεις κατηγορούμενοι και οι εταιρείες, αφορούσαν σε συνωμοσία προς διάπραξη κακουργήματος, πλαστογραφία, κυκλοφορία πλαστού εγγράφου, απόσπαση χρημάτων με ψευδείς παραστάσεις, κλοπή και κατάχρηση εξουσίας.\nΤο σκάνδαλο των πινακίδων αφορούσε σε παραγγελίες για κατασκευή και προμήθεια του Δήμου Πάφου με πινακίδες οδικών σημάνσεων, αξίας εκατοντάδων χιλιάδων ευρώ, χωρίς την έγκριση του Δημοτικού Συμβουλίου Πάφου. Η εσωτερική έρευνα που διεξήχθη εδώ και χρόνια στον Δήμο Πάφου κατέδειξε σύμφωνα με τα όσα τέθηκαν ενώπιον του Κακουργιοδικείου ότι λειτουργοί του Δήμου είχαν παραγγείλει στις συγκεκριμένες εταιρείες πινακίδες τις οποίες ο Δήμος Πάφου δεν θα χρειαστεί για χρόνια, τη στιγμή που οι φερόμενοι ως εγκέφαλοι της απάτης κέρδιζαν χιλιάδες ευρώ από αυτήν.


TEXNIS STORIES: 1η ανάρτηση ιστοριών - παραμυθιών 7ου παιχνιδιού " ΠΑΙΖΟΝΤΑΣ ΜΕ ΤΙΣ ΛΕΞΕΙΣ"\nΑναρτήθηκε από FLORA GIA στις 12:23 π.μ.\nChristina Leli 12:12 μ.μ.\nΚαλημερα! Ειναι ολες οι ιστοριες και τα ποιηματα τοσο ομορφα, ποσο δυσκολο ειναι να διαλεξει κανεις!\nΓια μενα ξεχωρισαν ιδιαιτερα τα 3,4,5,10,13,17 και 22. Αλλα οι οροι ειναι σαφεις, οποτε θα δωσω 3 βαθμους στο νο 10, 2 βαθμους στο 13 και 1 βαθμο στο 17.\nΕυχαριστω παρα πολυ για τον υπεροχο διαγωνισμο!\nΕυχαριστώ πολύ Christina μου για τη βαθμολόγησή σου.\nNeli 12:51 μ.μ.\nΚαλώς σε βρήκα,τελικά ήταν πολύ ωραία η ιδέα που είχε το Δελφινάκι μας να μας γνωρίσει καλύτερα,ελπίζω να τα λέμε,καλο Σαββατοκύριακο. θα δώσω 3 βαθμούς στο ΗΜΟΥΝ ΕΔΩ ημουν εδω,2 βαθμούς στη ΜΑΡΙΝΑ,και 1 βαθμό ΣΤΗΝ ΑΠΟΦΑΣΗ.\nΕυχαριστώ που ήρθες... και που βαθμολόγησες.\n@iris 2:56 μ.μ.\nΠασταφλωρίτσα μου καλησπέρα!\nΔιάβασα χτες ξημερώματα τις ιστορίες, το μόνο που επέτρεψα στον εαυτό μου να κάνει χτες βράδυ στον υπολογιστή, αφού ήθελα αποτοξίνωση και ξεκούραση!\nΠολύ όμορφες πολλές ιστορίες! Αυτή τη φορά με έκπληξη είδα κι αρκετή ποίηση!\nΞαναήρθα και διάβασα αυτές που ξεχώρισα προσπαθώντας να είμαι δίκαιη ( όσο είναι αυτό δυνατόν).\nΕίμαι λίγο δύσκολη κι αναποφάσιστη. Δεν σνομπάρω την ποίηση να πω αλλά προτιμώ τις ιστορίες περισσότερο, που έχουν αφήγηση και κορμό! Στέκομαι ίσως πολύ στους τύπους ...στο πώς πρέπει να είναι ένα διήγημα.\nΞεχώρισα όπως βλέπω τώρα στις σημειώσεις που κρατούσα ( με την σειρά δημοσίευσης κι όχι προτίμησης): 4,7,11,15,19,21\nΔίνω τους 3 πολύτιμους βαθμούς μου στην ιστορία Νο 19 "Άλφα-Δέλτα"! Ταξίδεψα! Κάθε παράγραφος και εικόνα. Όμορφος λόγος! Συγκινήθηκα!\nΔίνω 2 βαθμούς στην εξίσου όμορφη ιστορία με το ΝΟ 4 "Ταξίδι δίχως τέλος"\nΚαλογραμμένο. Έχασε τους 3 μόνο και μόνο γιατί ήταν απελπιστικά στενάχωρο. Η γραφή του όμως καταπληκτική!\nΚι αφού δώσω τα προσωπικά μου συγχαρητήρια στο 19 και στο 4 που με άγγιξαν και με κέρδισαν σχεδόν το ίδιο να πάω και στον 1 βαθμό μου!\n1 βαθμό θα δώσω στο ποίημα με το Νο 11 , αν κι είπα ότι δεν προτιμώ σε αυτό το παιχνίδι την ποίηση! Αλλά θέλω να είμαι δίκαιη ...Ήταν περίτεχνο και διασκεδαστικό! Και μου άρεσε!\nΟυφ! Τα 'πα, τα αιτιολόγησα!\nΚαλή επιτυχία στο παιχνίδι μας και να ξεχωρίσουν πραγματικά τα καλύτερα!\nAριστέα μου, ευχαριστώ πολύ για τη βαθμολόγησή σου.\n@iris 3:56 μ.μ.\nΌμορφη και η 23η ιστορία που προστέθηκε εκ των υστέρων! Ένα θέμα που πήγα να το αγγίξω κι εγώ αλλά τελευταία στιγμή το άφησα! Έχω αγαπημένο ξάδερφο μπλεγμένο σε αυτή την ιστορία Φλώρα μου και πονάει πολύ!\nΔεν θα αλλάξω τη βαθμολογία μου γιατί για μένα σημασία έχει πόσο αβίαστα έπαιξαν μέσα στη ιστορία οι ζητούμενες λέξεις!\nΦιλιά πολλά πολλά! Πάντως θέλω να πιστεύω ότι εγκαίρως την πρόλαβες την 23η και δεν θα δημιουργηθεί θέμα!\nΑνταίος 4:02 μ.μ.\nΚαλησπέρα αγαπητή FLORA GIA..\n15.Πετάγομαι πάνω= 3 βαθ.\n16.Το καλυβάκι = 2 βαθ.\n18.Χωρίς τίτλο= 1 βαθ.\nΣε ευχαριστώ για τον κόπο και τον χρόνο που διέθεσες.\nΕγώ σ' ευχαριστώ που ασχολείσαι με το παιχνίδι μας. Επίσης ευχαριστώ για τη βαθμολόγησή σου.\nJoan Petra 4:14 π.μ.\nSophia Kollia 8:59 π.μ.\nΩραίες οι ιστορίες, αλλά πράγματι δεν κατάλβα τι σημαίνει αλισάχνη ακριβώς.. Είναι πολύ συγκινητικό για μένα που είμαι παλιά στα μπλογκς να βλέπω τον ενθουσιασμό για ιστορίες, για σχόλια, για φιλίες, για επικοινωνία και σε νέες-νέους μπλόγκερς! Είναι ένα φάρμακο όπως και να το κάνεις! Μια μεγάλη καλημέρα σε όλους και μη ξεχνάτε ότι την καλύτερη ιστορία δεν την έχουμε γράψει ακόμα!! Και αυτό, για να γράψουμε πολλές πολλές ακόμα!\nΔεν μπορώ να σου γράψω περισσότερα για τη λέξη αλισάχνη.\nΌτι βρήκα στο λεξικό το έχω γράψει στην ανάρτηση της έναρξης του παιχνιδιού... Εγώ το κατάλαβα σαν αλμύρα σε μορφή σταγονιδίων μικρών ή υγρασία που γίνεται ατμός...\nΣτο επόμενο παιχνίδι μας ίσως εσύ γράψεις την καλύτερη ιστορία που δεν έχουμε γράψει ακόμα!!!\nΜαρία Έλενα 2:54 μ.μ.\nΌλες οι ιστορίες πολύ όμορφες.\nΤους 3 βαθμούς τους δίνω στην 10, τους 2 βαθμούς στην 5 και τον 1 βαθμό στην 9.\nme (maria) 7:53 μ.μ.\nΚαλησπέρα Φλώρα...αν έλεγα πως δε δυσκολεύτηκα και αυτή τη φορά θα έλεγα ψέματα!\nΤελικά αφήνοντας απ' έξω κι άλλα πολλά που μου άρεσαν, θα ψηφίσω...\n3 βαθμούς θα δώσω στην ιστορία 23 για εκείνον τον ήλιο και την ελπίδα που αφήνει να φαίνονται ξεκάθαρα στο τέλος..\n2 βαθμούς δίνω στην ιστορία 10..με συγκλόνισε η συνέπεια με την οποία εκτελούσε η Μαρίνα ένα "καθήκον" που ήταν περιττό, αλλά σήμαινε τα πάντα για αυτή!\n1 βαθμό δίνω στην ιστορία 2...πάντα οι επιστροφές και ειδικά αυτές που γίνονται από βαθιά μέσα μας είναι λυτρωτικές...\nΚαλό βράδυ και σε σένα Μαρία μου και ευχαριστώ πολύ που μπήκες στον κόπο να βαθμολογήσεις.\nGiP 2:07 π.μ.\nΊσως διαβάσω και βαθμολογησω τις επόμενες μέρες .\nΝα πω ότι είμαι εδώ ήθελα προς ώρας.\nΔε λησμονώ τις καλές μου φίλες !\nΚι εμείς δεν σε ξεχνάμε και σε αναζητάμε όταν καθυστερείς να φανείς.\nΠεριμένουμε την βαθμολογία σου καλέ μας φίλε.\nTina Pippo 2:59 μ.μ.\nΓεια σου Φλώρα!!! Πήρα απουσία αυτή τη φορά!! χιχι!\nΑλλά είμαι παρόν στη βαθμολόγηση!! Η οποία και ήταν και δύσκολη, για άλλη μια φορά!! Αλλά αφού πρέπει:\n3 βαθμούς δίνω στην ιστορία με τον αριθμό 23 -> Θέλω να ζήσω\n2 βαθμούς δίνω στην ιστορία με τον αριθμό 4 -> Ταξίδι δίχως τέλος\n1 βαθμό δίνω στην ιστορία με τον αριθμό 18 -> Χωρίς τίτλο\nΞεχώρισα κι άλλα, με κορυφαία τα 6, 9 και 17... Αλλά η τριάδα μου με άγγιξε περισσότερο...\nΚαλή επιτυχία σε όλες τις υπέροχες ιστορίες και διαγωνιζόμενους!!!\nΤina μου ευχαριστώ που δεν μας ξέχασες στη βαθμολόγηση...\nΤην άλλη φορά σε περιμένουμε και με συμμετοχή...\ntasoula 3:59 μ.μ.\nΔεν βρήκα, δυστυχώς χρόνο να γράψω κι εγώ μια ιστορία. Απόλαυσα όμως όλες τις ιστορίες, καθώς και τα ποιήματα.\nΉταν όλα μοναδικά, το καθένα με τον δικό του τρόπο.\nΤασούλα μου, παρόλο που δεν έλαβες μέρος μπορείς να βαθμολογήσεις αν θέλεις.\ntasoula 4:29 μ.μ.\nΑλήθεια; Θα χαρώ να συμμετάσχω, τότε, έστω με την βαθμολόγησή μου. Αρχικά, να πω πως ξεχώρισα τα 6, 9, 10, 16, 17, 22, 23. θα δώσω τους βαθμούς μου σε εκείνα που με άγγιξαν λίγο περισσότερο.\n3 βαθμούς στο 17 και το ημερολόγιο του ταξιδιώτη - Αγαπώ τις γοργόνες, ακόμη κι αν είναι αποκύημα κάποιας φαντασίας.\n2 βαθμούς στο 10 και τη Μαρίνα - γιατί με συγκλόνισε η αποκάλυψη στο τέλος.\n1 βαθμό στο 6 - ένα ποίημα που ειλικρινά με άγγιξε.\nΤα συγχαρητήριά μου σε όλους ανεξαιρέτως!\nxristin 9:50 μ.μ.\nΦλώρα σου στέλνω και την δική μου βαθμολογία και εύχομαι καλή επιτυχία σε όλους.\n3 βαθμούς στο 9 (Το αερόστατο)\n2 βαθμούς στο 13 (Η θεία μας η Βάγγιω)\n1 βαθμό στο 17 (Από το ημερολόγιο ενός μοναχικού ταξιδιώτη)\nΧριστίνα μου ευχαριστώ πολύ για τη βαθμολόγησή σου...\nFunky Monkey 10:28 μ.μ.\nΓεια σου Φλώρα μου και καλή εβδομάδα!\nΔιάβασα προσεκτικά (και ξαναδιάβασα) όλες τις ιστορίες και τα ποιήματα. Αυτή τη φορά, αρκετά κείμενα αποπνέουν μια θλίψη, ή έχουν κάπως στενόχωρο θέμα... είναι όμως όλα αξιόλογα και το καθένα είναι όμορφο με τον τρόπο του. Ένα μεγάλο μπράβο σε όλους τους συμμετέχοντες.\nΒαθμολογώ λοιπόν, ως εξής:\nΣτην ιστορία Νο 4 (Ταξίδι δίχως τέλος) - 3 βαθμούς.\nΜε άγγιξε πολύ το τέλμα και ο συναισθηματισμός του ήρωα και, παρόλο που το τέλος της ιστορίας δεν είναι ευχάριστο, δε μπορώ να σκεφτώ κάποιο άλλο τέλος που να ταίριαζε περισσότερο στην ιστορία, πέρα από αυτό που της δόθηκε.\nΣτο ποίημα Νο 11 (Δρόμοι της σκέψης) - 2 βαθμούς.\nΑπολαυστικό και έξυπνο! Μου άρεσε που, γράφοντας ένα ποίημα, περιγράφηκε από τον γράφοντα... η δυσκολία του να γράψει ένα ποίημα.\nΣτην ιστορία Νο 10 (Μαρίνα) - 1 βαθμό. Λυπητερό το θέμα, αλλά όμορφα γραμμένο το κείμενο. Τελειώνοντας την ανάγνωση, συνειδητοποίησα ότι συμπάθησα τόσο την ηρωίδα, όσο και την κοινωνία γύρω της.\nΦλώρα μου, μπράβο και σε εσένα για ακόμη μία φορά - το πόσο απολαμβάνω αυτό το παιχνίδι και τα ταξίδια του νου καθενός από τους συμμετέχοντες, δε λέγεται.\nΕυχαριστώ πολύ τόσο για τη βαθμολόγησή σου, όσο και για τον εκτενή σχολιασμό σου....\nΕλένη Φλογερά 7:45 μ.μ.\nΑυτή την φορά οι ιστορίες που μου άρεσαν είναι περισσότερες από τρεις και προβληματίστηκα πολύ πριν ψηφίσω.\nΜου άρεσαν οι 4, 9, 10, 15, 16, 17, και η 18. Ωστόσο για να μην σε κουράζω δίνω την εξής βαθμολογία:\nΤους 3 βαθμούς στην 9 γιατί είναι καλογραμμένη έχει πολύ καλή υπόθεση και απρόβλεπτο τέλος.\nΤους 2 βαθμούς στην 10 γιατί και αυτή έχει μη προβλέψιμο τέλος (και επειδή είχα σκεφτεί και εγώ μια ιστορία με φαροφύλακα, αλλά δεν πρόλαβα να ολοκληρώσω).\nΤον 1 βαθμό τον δίνω στην 4.\nEυχαριστώ πολύ Ελένη μου για τη βαθμολόγησή σου.\nΓεια σου Φλώρα!Ευτυχώς πέρασαν γρήγορα οι βδομάδες,ανυπομονούσα να διαβάσω τις νέες ιστορίες!Αλλά πολλή θλίψη αυτή τη φορά,τι πάθανε όλοι?Και πολλά ποιήματα επίσης!Παρόλο που δεν είμαι του ποιήματος,ψήφισα ένα γιατί πραγματικά μου άρεσε πολύ!\nΑρχίζω λοιπόν.Η ιστορία στη οποία δίνω 3 βαθμούς ειναι η 15(Πετάγομαι πάνω).Μου αρέσει πολύ ο τρόπος γραφής της σαν να μη σκέφτεται ο συγγραφέας τι γράφει και πως,απλώς καταθέτει τη ψυχή του!2 βαθμούς δίνω στην 2(Ήμουν εδώ)γιατί μου άρεσε η αισιοδοξία του,όσο δύσκολα και να περνάμε πρέπει να συνεχίζουμε.Και τέλος δίνω 1 βαθμό στο ποίημα με τον αριθμό 7(Η απόφαση).Δε ξέρω γιατι,απλά με άγγιξε.\nΚαι χωρίς παρατράγουδα αυτή τη φορα!Ευτυχώς που δε γράφω ιστορίες Φλώρα!Θα είχα πει σε όλους τους φίλους μου να μπουν και να με ψηφίσουν!Είμαι απαράδεκτη,το ξέρω!Φιλάκια!!!!!Yiannouli Y.\nΕίσαι πονηρή και δολοπλόκα.... φίλη μου καλή, αλλά να ξέρεις πως ακόμη κι αν έκανες τέτοιες λαμογιές εδώ.... θα σε πιάναμε στα πράσσα...\nΦιλιά κι ευχαριστώ πολύ για τη βαθμολόγησή σου.\nMeli Kanella 7:08 μ.μ.\nMeli Kanella 7:09 μ.μ.\nΔιέγραψα το προηγούμενο σχόλιο γιατί έκανα λάθος σε όνομα ιστορίας.. οπότε το ξαναγράφω με την διόρθωση..\nΚαλησπέρα και απο εμένα!! Επιτέλους κατάφερα να αποφασίσω και εγώ και να δωσω την βαθμολογία μου! Θέλω να πω ένα μεγάλο μπράβο για όλες τις ιστορίες και τα ποιήματα διότι ειλικρινά είναι όλα τους καταπληκτικά και δυσκολεύτηκα πάρα πολύ να καταλήξω σε 3 για να βαθμολογήσω! Οι λέξεις αυτές πραγματικά οδήγησαν σε αριστουργήματα.\nΗ βαθμολογία μου έχει έως εξης:\nΤους 3 βαθμούς τους δίνω στην ιστορία 3 (Το σπιτάκι στην παραλία). Είναι συγκινητικό να μπορείς μέσα απο αυτές τις λέξεις που ήταν άσχετες μεταξύ τους να χρησιμοποιείς μια αληθινή ιστορία για να διηγηθείς. Με άγγιξε.\nΤους 2 βαθμούς θα τους δώσω στην ιστορία/ποίημα 7 (Η απόφαση). Δεν μπόρεσα να το ξεχωρίσω σαν ποιήμα αλλά το λάτρεψα που ξεχώρισε και σαν ιστορία. Όλοι ταυτιζόμαστε με μια απόφαση στην ζωή μας που έπρεπε να πάρουμε. Το ίδιο και εγώ\nΤον 1 βαθμό θα τον δώσω στην ιστορία 19 (Αλφα και Δέλτα). Με ταξίδεψε εκεί στην παραλία με το κουτάκι απο σανταλόξυλο και θεώρησα και πολύ έξυπνη της χρήση της δύσκολης λέξης "αλισάχνη"\nΚαλη επιτυχία σε όλους. Πάντα θα λέω πως δεν εχει σημασία το αποτέλεσμα μιας βράβευσης αλλα το αποτέλεσμα μιας δημιουργίας.\nEυχαριστώ πολύ για το σχολιασμό των αγαπημένων σου ιστοριών..\nlinaaaap 7:35 μ.μ.\nΦλώρα μου, σε χαιρετώ και πάλι!\nΣυγχαρητήρια σε όλους για τις ιστορίες τους!\nΑυτές που ξεχώρισα εγώ ήταν:\n1) Η 17, γιατί με ταξίδεψε σε άλλες εποχές, ρομαντικές αλλά σκοτεινές και μυστηριώδεις(3 βαθμοί).\n2) Η 15, γιατί η ανάγνωσή της κυλάει σαν γάργαρο νεράκι, παρασέρνοντας μουσικές, εικόνες και αναμνήσεις(2 βαθμοί).\n3) Η 10, γιατί πραγματικά, πετάχτηκα από το κάθισμά μου, όταν διάβασα τις τελευταίες γραμμές(1 βαθμός).\nΦιλιά και καλά αποτελέσματα\nΕυχαριστώ πολύ για τη βαθμολόγησή σου και το σχόλιό σου.


Αναπληρώνουν τα αυγά που χάνουν οι κανάρες;\nΣυζήτηση με θέμα Αναπληρώνουν τα αυγά που χάνουν οι κανάρες;, που ξεκίνησε από dread05, στο Forum 'Αναπαραγωγή Καναρινιών' του PetBirds, 8 Μαϊ 2015.\nΕξηγούμαι: Η κλώσα μου τόσες γέννες ήταν πάντα σταθερή στα αυγά της. Τα έκανε πάντα στις 8 το πρωί. Οπότε σήμερα στις 8μιση θεώρησα σωστό όπως κάνω πάντα να τους βάλω τη λιχουδιά της ημέρας και να ελέγξω αν γέννησε (μεγάλο λάθος μου και καλά να πάθω). Εκείνη τη στιγμή λοιπόν η κλώσα βγήκε στο κλαδί και άφησε το αυγό στον πάτο, το οποίο βέβαια έσπασε. Η απορία μου - ελπίδα μου, κάπου διάβασα ότι οι κλώσες αναπληρώνουν τα αυγά που χάνουν, μέχρι να φτάσουν στον αριθμό των αυγών που είχαν σκοπό να κλωσήσουν. Ισχύει κάτι τέτοιο?\nΕξηγούμαι: Η κλώσα μου τόσες γέννες ήταν πάντα σταθερή στα αυγά της. Τα έκανε πάντα στις 8 το πρωί. Οπότε σήμερα στις 8μιση θεώρησα σωστό όπως κάνω πάντα να τους βάλω τη λιχουδιά της ημέρας και να ελέγξω αν γέννησε (μεγάλο λάθος μου και καλά να πάθω). Εκείνη τη στιγμή λοιπόν η κλώσα βγήκε στο κλαδί και άφησε το αυγό στον πάτο, το οποίο βέβαια έσπασε. Η απορία μου - ελπίδα μου, κάπου διάβασα ότι οι κλώσες αναπληρώνουν τα αυγά που χάνουν, μέχρι να φτάσουν στον αριθμό των αυγών που είχαν σκοπό να κλωσήσουν. Ισχύει κάτι τέτοιο?Κάντε κλικ για να δείτε το υπόλοιπο...\nΟύτε ως αστείο δε στέκει... Κάνουν όσα αυγά έχει ετοιμάσει ο οργανισμός τους.\nΚαι φυσικά δεν ξέρουν να μετράνε....\nΛυπαμαι.. Και πιο πολυ γιατι εχεις μια μικρη γουρουνιτσα μολις ειδε τη λιχουδια ετρεξε αντι να γεννησει το αυγο της Αν απο θεμα χρονου εισαι οκ τοτε θα προτεινα να το ελεγχεις μετα τις εννια..\nΌχι δε φταίει το πουλί, εγώ την τρόμαξα γιαυτό χτυπάω το κεφάλι μου τώρα. Ελέγχω ακριβώς πριν φύγω για το μαγαζί. Από δω και στο εξής θα το κάνω το μεσημέρι που γυρνάω. Γιάννη το ρωτάω αυτό γιατί ξέρω ότι τις κανάρες που τις απομακρύνουν τα αυγά συνεχίζουν να γεννάνε μέχρι να φτάσουν στον αριθμό που θέλουν. Κάπως έτσι το σκέφτηκα, όχι οτι θα μετρήσει και θα πει αχ μου λείπει ένα dread05,\nΑν ομως το κανεις το μεσημερι και εχει ηδη καθισει να κλωσσησει?\nΌχι δε φταίει το πουλί, εγώ την τρόμαξα γιαυτό χτυπάω το κεφάλι μου τώρα. Ελέγχω ακριβώς πριν φύγω για το μαγαζί. Από δω και στο εξής θα το κάνω το μεσημέρι που γυρνάω. Γιάννη το ρωτάω αυτό γιατί ξέρω ότι τις κανάρες που τις απομακρύνουν τα αυγά συνεχίζουν να γεννάνε μέχρι να φτάσουν στον αριθμό που θέλουν. Κάπως έτσι το σκέφτηκα, όχι οτι θα μετρήσει και θα πει αχ μου λείπει ένα Κάντε κλικ για να δείτε το υπόλοιπο...\nΑν γινόταν αυτό σε κάποιοι θα έφταναν σε τρελά νούμερα τα αυγά μέσα στις φωλιές. Αν θα κάνει ένα αυγό ή ακόμη και επτά εξαρτάται από την ετοιμότητα και την υγεία του οργανισμού του πουλιού αλλά όχι κάτι άλλο.\nΤι να πω, να δικαιολογήσω την βλακεία προσπαθώ. Έχεις απόλυτο δίκιο Γιάννη.\nΤι να πω, να δικαιολογήσω την βλακεία προσπαθώ. Έχεις απόλυτο δίκιο Γιάννη.Κάντε κλικ για να δείτε το υπόλοιπο...\nΚαμια φορα σκεφτομαστε κατι το οποιο μας φαινεται λογικο...Αλλαα μπορει και να μην ειναι! Σιγα, μια σκεψψη εκανες, δεν εξεδωσες και καμια επιστημονικη ερευνα πανω σε αυτο. Επισης απο τις αποριες που προκυπτουν, μαθαινουμε ολοι.\nΕγώ πλέον ούτε αυτό δεν ελέγχω. Αν την ώρα που είμαι εκεί και τα περιποιούμαι σηκωθεί μια από τις κανάρες θα ελέγξω, αν όχι θα την αφήσω να κάνει ήσυχη τη δουλειά της. Από τη στιγμή που της έχω ασβέστιο και ό,τι άλλο χρειάζεται δεν ανησυχώ. Παλιά έκανα πολλά... Ωοσκοπήσεις κάθε 5 μέρες, να ελέγξω τις φωλιές, να βάλω πλαστικά αυγά και μπλα μπλα μπλα και έτσι έχανα πιο πολλά αυγά. Πλέον αφήνω την φύση μόνη της και εγώ απολαμβάνω!\nΠλεον και γω δε ξανακοιταζω τιποτα. Δε ξαναχανω αυγο. Παει που παει σκατα ολη η σεζον.\nΠλεον και γω δε ξανακοιταζω τιποτα. Δε ξαναχανω αυγο. Παει που παει σκατα ολη η σεζον.Κάντε κλικ για να δείτε το υπόλοιπο...\nΝα βλέπεις και τις αποτυχίες ως δώρο.... γιατί έτσι είναι.\nΕμπειρίες που γράφουν για πάντα στη μνήμη μας.... Μαθαίνουμε από τα λάθη μας.


11/08/2020 • WordPress Versions\nΚυκλοφόρησε η κύρια έκδοση WordPress 5.5 με την ονομασία Eckstine προς τιμή του Αμερικάνου τραγουδιστή της jazz Bill Eckstine\nΗ νέα αυτή έκδοση φέρνει βελτιώσεις στον Gutenberg editor όσο και την δυνατότητα αυτόματων ενημερώσεων στα plugins.\nΣχετικά με τον Gutenberg editor\nΥπάρχουν βελτιώσεις στον Gutenberg editor τόσο αισθητικές, όσο και λειτουργικές.\nΤο add block κουμπί έγινε τετράγωνο και σκούρο.\nΜεγαλύτερα εικονίδια στο options στο πάνω μέρος του block.\nΗ μετακίνηση των blocks καλύτερη από πριν. Τα κουμπιά move up και move down έχουν φύγει από αριστερά και βρίσκονται πλέον στο options μενού του blog. Κάνουμε μια φορά κλικ σε ένα από αυτά και πατώντας κάθε φορά το enter, το block μετακινείται συνεχόμενα αντίστοιχα με το πατημένο κουμπί.\nΤο Add block στο κάτω-δεξί μέρος του block λειτουργεί ως αναζήτηση μόνο. Στο κάτω μέρος υπάρχει η επιλογή browse all η οποία ανοίγει το κυρίως add block.\nΌταν εκτελούμε αναζήτηση, εμφανίζεται η νέα επιλογή Patterns, δεξιά από το Blocks η οποία περιέχει έτοιμα patterns από blocks τα οποία μπορούμε να εισάγουμε.\nΒασική επεξεργασία της εικόνας μέσα στο block όταν την έχουμε εισάγει.\nΣτην έκδοση WordPress 5.5 έχει μπει η επιλογή να ενεργοποιήσουμε τις αυτόματες ενημερώσεις στα plugins και στα themes. Η επιλογή αυτή υπάρχει ως στήλη δεξιά από το όνομα κάθε plugin δηλαδή enable/disable auto-updates.\nΤο plugin hello doly πλέον δεν υπάρχει.\nΠροσθήκη xml sitemap by default\nΤαχύτητα: οι εικόνες φορτώνουν μόνο στο scrolling της οθόνης. Όχι όλες από την αρχή.\nΘέματα με την αυτόματη ενημέρωση plugins\nΗ νέα αυτή λειτουργία μπορεί να δημιουργήσει προβλήματα όπως:\nΣε μεγάλα sites, π.χ. eCommerce, το site θα τεθεί αυτόματα εκτός λειτουργίας για λίγη ώρα με αποτέλεσμα την απώλεια σωστής λειτουργίας όπως η μη ολοκλήρωση μιας παραγγελίας.\nΥπάρχει ένα ενδιαφέρον βίντεο με τις παραπάνω αλλαγές στο YouTube.\nΕνημερωθείτε για τις αλλαγές της έκδοσης WordPress 5.5 στο επίσημο blog του WordPress.\nΈκδοση WordPress 4.9.1\nΈκδοση ασφάλειας WordPress 4.9.1 Κυκλοφόρησε η διορθωμένη έκδοση ασφάλειας WordPress 4.9.1. Πρόκειται για minor έκδοση την οποία το WordPress βγάζει με σκοπό την διόρθωση μικρών σφαλμάτων αλλά κυρίως θεμάτων ασφάλειας. Διαβάστε περισσότερα στην σχετική σελίδα του WordPress.\nΈκδοση WordPress 4.9.6\nΈκδοση WordPress 4.9.6 Βγήκε η WordPress έκδοση 4.9.6. Η νέα αυτή έκδοση βγήκε με αφορμή τον νέο ευρωπαϊκό κανονισμό G.D.P.R (General Data Protection Regulation) ο οποίος θα τεθεί σε ισχύ στις 25/5. Η εναρμόνιση του WordPress στον νέο αυτόν κανονισμό γίνεται στα ακόλουθα σημεία: Όταν σχολιάζει ο χρήστης θα[…]


as crisp as it gets: One can do wonders...\n...με τα ταπεινά και πάμφθηνα (με ακούτε κε. Στουρνάρα;) παραπούλια! Ψάχνοντας να βρω ποια ήταν η πιο δημοφιλής ανάρτηση τούτου του ''στα πρόθυρα νευρικής κρίσης'' blog την χρονιά που πέρασε, με μεγάλη χαρά ανακάλυψα ότι ήταν αυτή! Μια απλούστατη αλλά νοστιμότατη σπαγγετάδα με τόνο και παραπούλια! Επέμενα και τότε , επιμένω και τώρα ότι τούτα τα ταπεινά λαχανικά είναι μια γαστρονομική λιχουδιά που δεν έχει εκτιμηθεί όσο της αξίζει!\nΤα παραπούλια θα τα βρει κανείς τώρα αυτήν την εποχή, αλλά προσοχή είναι αυστηρώς εποχικά λαχανικά, μην σας δω να ψάχνετε για παραπούλια τέλη Μάη par exemple. Θα τα βρείτε σε λαϊκές (κυρίως από παραγωγούς), ίσως σε κάποια ψαγμένα μανάβικα, από την άλλη πολύ αμφιβάλλω ότι τα φέρνουν σε μαναβικές των σούπερ μάρκετ. Έτσι λοιπόν δεν έχετε παρά να τρέξετε στην κοντινότερη λαϊκή, να κοιτάξετε αγωνιωδώς δεξιά κι αριστερά στους πάγκους -να φάτε και καμιά αδέσποτη στο πόδι από τα καρότσια των γιαγιάδων- να εντοπίσετε τα παραπούλια, να τα αγοράσετε (κε. Στουρνάρα μην ανησυχείτε, οι μανάβηδες των λαϊκών κόβουν αποδείξεις), να γυρίσετε σπίτι, να φτιάξετε εκείνη την σπαγγετάδα που είχαμε αναρτήσει πέρσι κι αύριο ή μεθαύριο φτιάξτε.....\nΓια να ψηθεί η ομελέτα στον φούρνο χρειάζεστε τηγάνι που μπαίνει και στον φούρνο. Αν δεν έχετε φτιάξτε την στο μάτι της κουζίνας.\n100 γρ λουκάνικο χωριάτικο\n1 παραπούλι (μέτριο μέγεθος)\n50 γρ γραβιέρα (Τήνου ή Νάξου) τριμμένη\n2-3 κουταλιές ξινόγαλο\nΚόψτε το λουκάνικο σε μικρά κομμάτια.Βγάλτε από το παραπούλι τα εξωτερικά φύλλα, πλύνετε και κόψτε σε μικρά κομμάτια τα υπόλοιπα. Ρίξτε τα στο τηγάνι με νερό κι αφήστε τα να βράσουν για λίγο μόνα τους. Προθερμάνετε τον φούρνο στους 150 βαθμούς. Μόλις τα παραπούλια πιουν το νερό και μείνουν στεγνά, χαμηλώστε λίγο τη φωτιά ρίξτε λίγο λάδι και το λουκάνικο και σοτάρετε τα μαζί. Σε ένα μπολ χτυπήστε τα αυγά με το ξινόγαλο, αλάτι και πιπέρι. Προσθέστε το μισό τυρί. Ρίξτε τα αυγά στο τηγάνι, από πάνω την υπόλοιπη γραβιέρα κι αφήστε την για 1-2 λεπτά στο μάτι της κουζίνας. Συνεχίστε το ψήσιμο της στον φούρνο για 10-15 λεπτά περίπου μέχρι να αποκτήσει ωραίο, χρυσαφί χρώμα από πάνω.\nΌταν λέμε χωριάτικο λουκάνικο εννοούμε κλασικό ελληνικό χωριάτικο λουκάνικο με τα λίπη και τα μυρωδικά του. Μην πάτε και φτιάξετε τούτη την λαχταριστή ομελέτα με λουκάνικο Φρανκφούρτης. Θα στεναχωρήσετε τούτο το blog και σας έχει ήδη προειδοποιήσει: ''είναι στα πρόθυρα νευρικής κρίσης''! (Με ακούτε κε. Στουρνάρα;)\nΕπίσης, μην τυχόν ξινίσετε με το ξινόγαλο! Κάνει πολύ αφράτη ομελέτα τούτο το γαλακτοκομικό! Το ανακάλυψε τυχαία η υποφαινόμενη μια φορά που ξέμεινε από γάλα κι αναγκάστηκε να βάλει στη θέση του ξινόγαλο! Ναι, στο ψυγείο της Crispy πάντα υπάρχει ξινόγαλο- ένας θεός ξέρει γιατί!\nΝέος -αποκλειστικά γαστρονομικού ενδιαφέροντος- λογαριασμός twitter: εδώ\nΑναρτήθηκε από crispy στις 2:46 μ.μ.\nΕτικέτες αβγό, Λουκάνικο, παραπούλια, cucina povera\nparaxeno pirouni 12 Ιανουαρίου 2013 - 5:25 μ.μ.\nΓειά σου Crispy με τη cucina povera σου, ακούει δεν ακούει ο Στουρνάρας (εδώ που τα λέμε, χλωμό το κόβω να σε ακούει).\nΦτωχό φαγητό ίσως αλλά νόστιμο και φυσικά το λουκάνικο πρέπει να είναι ελληνικό και χωριάτικο. Με την πρώτη ευκαιρία θα δοκιμάσω και το ξινόγαλο στην ομελέτα, μέχρι τώρα το έβαζα μόνο σε κέικ και μάφινς.\nGood·Taste·of·Life 12 Ιανουαρίου 2013 - 6:42 μ.μ.\nΚαι πεινάω κυριολεκτικά μου έχει πέσει το σαγόνι!!!\nΧρυσαυγή 12 Ιανουαρίου 2013 - 8:11 μ.μ.\nΑπολαυστική η ανάρτησή σου κι ας είσαι στα πρόθυρα νευρικής κρίσης. Η κρίση μάλλον σου πηγαίνει crispy.\nΑκόμα ποιο απολαυστιή η ομελέτα σου με τα παρεξηγημένα αλλά νόστιμα παραπούλια.\nΚαιρός λοιπόν φέρνει τα λάχανα, καιρός τα παραπούλια που λέει και ο λαός...(άσχετο)!!\ncrispy 13 Ιανουαρίου 2013 - 11:22 π.μ.\nΗ cucina povera νοστιμότατη μεν, μας επιβάλλεται δε, ιδιαίτερα με τον φορολογικό νόμο που ψηφίστηκε προχθές!\nΤο ξινόγαλο κι εγώ το χρησιμοποιώ πια σε κέικ ,μάφινς, pan cakes- το προτιμώ από το γάλα.\n@all about life\nΤαπεινό μεν, αλλά είναι από εκείνα τα πιάτα που όντως προκαλούν σιελόρροια!\n:-))) Η Crispy κι η κρίση ή της Crispy της πάει η κρίση!! Καλό ακούγεται, θα το υιοθετήσω μάλλον ως σύνθημα!\nΜarion, 15 Ιανουαρίου 2013 - 6:20 μ.μ.\nH προειδοποίηση σου μου άρεσε, για το χωριάτικο λουκάνικο..χιχι..\nΨαγμένη και άκρως ιδιαίτερη η ομολέτα σου. Τα παραπούλια παίρνουν άλλη διάσταση μέσα σε αυτη την ομελέτα.\nΤο ξινογαλο αν και το χρησιμοποιώ αρκετά, σε ομελέτα δεν το έχω δοκιμάσει. Ωραία ιδέα.\ncrispy 16 Ιανουαρίου 2013 - 12:38 μ.μ.\nΚαλησπέρα! Είναι όντως πολύ ωραία ομελέτα και .....ε, ναι επιβάλλεται το χωριάτικο λουκάνικο!! :-)\nNotoula 18 Ιανουαρίου 2013 - 2:00 μ.μ.\nΤελικά ότι πιο απλό είναι και πιο ωραίο. Μα υπάρχουν φαγάκια που σε γεμίζουν νοστιμιά με την απλότητά τους.\ncrispy 20 Ιανουαρίου 2013 - 6:42 μ.μ.\nθα έλεγα ότι είναι νόμος στη μαγειρική ότι το απλό είναι και το πιο νόστιμο! Κι όχι μόνο ως προς τα υλικά αλλά κι ως προς το συνδυασμό τους και τον τρόπο μαγειρέματος!\nΑυτό βέβαια το λέω γιατί δεν έχω δοκιμάσει ποτέ ....μοριακή κουζίνα!!!


Exit Area: Έζησε δύο χρόνια πάνω σε δέντρο για να το σώσει!\nΕν όψει των άπληστων ανδρών με τα αλυσοπρίονα στα χέρια, που ήταν έτοιμοι να κόψουν αυτό το δέντρο σε ένα δάσος στη βόρεια Καλιφόρνια, η Τζούλια Χιλ δεν το σκέφτηκε στιγμή. Η νεαρή Αμερικανίδα περιβαλλοντολόγος έδειξε σε ολόκληρο τον κόσμο πόσο ευαισθητοποιημένη είναι σε θέματα που αφορούν στο περιβάλλον. Έτσι έκανε κατάληψη στο δέντρο και έμεινε εκεί εν τέλει για 738 μέρες, ήτοι σχεδόν 2 χρόνια. Σε ένα δέντρο 60 μέτρων και 1.500 ετών, το οποίο η ίδια ονόμασε Luna, «έφτιαξε» το σπίτι της και έμεινε εκεί επιζητώντας τη σωτηρία του. Με την ελπίδα να σταματήσει η αλόγιστη εκμετάλλευση της ξυλείας από τα δάση, η Τζούλια θέλησε αρχικά με την ενέργειά της αυτή να κινητοποιήσει τα μέσα μαζικής επικοινωνίας αλλά και τον κόσμο προς αυτή την κατεύθυνση. Μετά από τις πρώτες εβδομάδες έγινε το talk of the town και έλαβε μάλιστα το παρατσούκλι «butterfly», δηλαδή πεταλούδα. Προσωπικότητες από κάθε χώρο αλλά και απλός κόσμος στήριξαν την προσπάθειά της, που ήταν πραγματικά πολύ δύσκολη. Κρύο, βροχή, παγωνιά, μοναξιά… Και μετά από 738 ημέρες η Τζούλια πάτησε γη, ολοκληρώνοντας την αποστολή της με απόλυτη επιτυχία. Αν και λίγο στενοχωρημένη που άφηνε το καταφύγιό της «τον φίλο μου, 24 ώρες το 24ωρο για 2 και πλέον χρόνια», όπως είπε η ίδια.


Αφορολόγητο: Ρελάνς Μητσοτάκη - Καταθέτει τροπολογία για την μη περικοπή | Alphafreepress.gr\nalphafreepress.gr / ΠΟΛΙΤΙΚΗ / Αφορολόγητο: Ρελάνς Μητσοτάκη – Καταθέτει τροπολογία για την μη περικοπή\nΑφορολόγητο: Ρελάνς Μητσοτάκη – Καταθέτει τροπολογία για την μη περικοπή\nΑφορολόγητο: Όπως δήλωσε ο Κυριάκος Μητσοτάκης, τη Δευτέρα θα κατατεθεί η τροπολογία.\n04.05.2019 | 14:46\nΑφορολόγητο: Πέταξε το γάντι στον Τσίπρα ο Μητσοτάκης για το αφορολόγητο και με τροπολογία που φέρνει στη Βουλή ζητάει την μη εφαρμογή του. «Η μείωση του αφορολόγητου ψηφίστηκε από τον ΣΥΡΙΖΑ και σημαίνει ότι άνθρωποι με εισοδήματα περίπου 600 ευρώ τον μήνα, θα χάσουν έναν μισθό τον χρόνο. Μιλάω για μείωση του ΕΝΦΙΑ κατά 30% για όλα τα νοικοκυριά. Για προσέλκυση νέων θέσεων εργασίας, μέσα από ένα τσουνάμι επενδύσεων. Για την ανάγκη να δημιουργήσουμε πρότυπα σχολεία σε όλες τις Περιφερειακές Ενότητες. Αυτή δεν είναι πολιτική για την ελίτ αλλά για τους πολλούς». «Εμείς καταψηφίσαμε τη μείωση του αφορολόγητου. Και την άλλη εβδομάδα η ΝΔ θα καταθέσει τροπολογία για την κατάργηση της μείωσης του αφορολόγητου. Προκαλώ λοιπόν τον κ. Τσίπρα αντί να υπόσχεται στα λόγια ότι επί των ημερών του δεν θα κοπεί το αφορολόγητο, να την προσυπογράψει».\nΕκλογές 2019: Θέλω μια πλατιά και ευρεία νίκη της ΝΔ\nΣε ό,τι αφορά στις εκλογές είπε ότι «οι Έλληνες θα ψηφίσουν για πρώτη φορά μετά από 4 χρόνια και θα πουν ένα ως εδώ στον Τσίπρα. Εγώ θέλω μια μεγάλη διαφορά, μια πλατιά και ευρεία νίκη της ΝΔ και μια απόρριψη του ΣΥΡΙΖΑ. Πρέπει να ξέρουν οι πολίτες ότι έχεi σημασία πόσους ευρωβουλευτές θα εκλέξει η ΝΔ, η οποία ανήκει στην μεγαλύτερη πολιτική οικογένεια της Ευρωβουλής». Παράλληλα, συμπλήρωσε ότι «την ίδια ώρα, δεν ξέρουμε ποιόν στηρίζει ο κ. Τσίπρας για Πρόεδρο της Κομισιόν. Είδαμε και τον τυχοδιωκτισμό του κ. Τσίπρα με την στήριξη του στις εκλογές της Ισπανίας, όπου επιχαίρει για την επικράτηση του υποψηφίου του κόμματος που συνδέεται με το ΚΙΝΑΛ στην Ελλάδα».\nΓια κόψιμο 13ου μισθού στον ιδιωτικό τομέα που κατηγορείται από την κυβέρνηση ότι θα κάνει αν εκλεγεί ο κ. Μητσοτάκης το απέκλεισε λέγοντας χαρακτηριστικά: «Θα αστειεύεστε ότι θα κόψουμε τον 13ο μισθό. Κλασικό παράδειγμα fake news». Για την επαναφορά της 13ης σύνταξης είπε καθαρά ότι δεν υπάρχει τέτοια δυνατότητα. Πρόσθεσε πάντως ότι θα σεβαστεί απόλυτα τις δικαστικές αποφάσεις για τα αναδρομικά των συνταξιούχων. «Ο κ. Τσίπρας λέει πως το 3,5% πλεόνασμα είναι θέσφατο», είπε ακόμα ο Κυριάκος Μητσοτάκης. Και αναρωτήθηκε: «Γιατί; Ενώ μειώνοντάς το θα μπορούσαμε να κόψουμε φόρους, να αυξήσουμε το ελάχιστο εγγυημένο εισόδημα, να στηρίξουμε παιδεία και υγεία; Τώρα παίρνει 10, γυρίζει 1 και έχει την απαίτηση από τους πολίτες να του πουν ευχαριστώ».\nΤέλος, απαντώντας για το Ασφαλιστικό, ο Πρόεδρος της ΝΔ είπε ότι το σχέδιο του κόμματος προβλέπει ένα σύστημα τριών πυλώνων, στο οποίο, μεταξύ πολλών άλλων, ο εργαζόμενος έχει την ευχέρεια να διαχειρίζεται ο ίδιος τα ποσά για την επικουρική του σύνταξη. «Ήμουν πολύ τυχερός», είπε επίσης ο Πρόεδρος της ΝΔ, «γιατί είχα τον πατέρα μου κοντά μου μέχρι τα 99 του χρόνια. Ήταν μέχρι το τέλος δραστήριος και με πνευματική διαύγεια. Συζητούσαμε τακτικά για πολιτική και σήμερα συχνά σκέφτομαι τι θα μου έλεγε αν του έθετα μία ερώτηση. Και πιστεύω πως ξέρω την απάντηση».


Βιβλία του συγγραφέα Klein Naomi στο Bibliohora gr - Προβολή πρώτης σελίδας, αύξουσα ταξινόμηση βάση έτους έκδοσης (πενήντα τίτλοι ανά σελίδα)\nKlein, Naomi Η Ναόμι Κλάιν γεννήθηκε το 1970 στο Mόντρεαλ και ζει στο Tορόντο, στον Kαναδά. Eίναι γνωστή δημοσιογράφος και αρθρογραφεί σε πολλά έντυπα μεταξύ των οποίων συμπεριλαμβάνονται: "The Toronto Globe and Mail", "The Nation", "The Progressive", "The Guardian", "The New York Times", "The New Statesman", "Newsweek International". Το 2004 παρουσίασε το "The Take", ένα ντοκιμαντέρ για τα κατειλημμένα εργοστάσια της Αργεντινής, του οποίου υπήρξε συμπαραγωγός μαζί με το σκηνοθέτη Έιβι Λιούις. Είναι πρώην μέλος του επιστημονικού προσωπικού του Οικονομικού Πανεπιστημίου του Λονδίνου (London School of Economics) και επίτιμη διδάκτωρ Πολιτικού Δικαίου του Πανεπιστημίου King College της Νέας Σκοτίας. Tο βιβλίο της "No Logo" έγινε διεθνές μπεστ σέλερ, μεταφράστηκε σε είκοσι οχτώ γλώσσες και χαρακτηρίστηκε "βίβλος των κινημάτων". Έχει τιμηθεί μεταξύ άλλων με το Canadian National Business Book Award και το Le Prix Mediations. H Nαόμι Kλάιν είναι ενεργό μέλος του αντι-εταιρικού ακτιβισμού, συμμετέχοντας σε εκδηλώσεις που διοργανώνονται στη Bόρεια Aμερική, την Aσία, τη Λατινική Aμερική και την Eυρώπη.


Απόλλων Λάρισας – Ολυμπιακός Β’ (2-2): Συνεχίζει αήττητος ο Θρύλος, με καρδιά από ατσάλι! | thrylos24.gr\nΑρχική » Ποδόσφαιρο » Απόλλων Λάρισας – Ολυμπιακός Β’ (2-2): Συνεχίζει αήττητος ο Θρύλος, με καρδιά από ατσάλι!\nΑπόλλων Λάρισας – Ολυμπιακός Β’ (2-2): Συνεχίζει αήττητος ο Θρύλος, με καρδιά από ατσάλι!\nΑν και βρέθηκε να χάνει από τον Απόλλωνα Λάρισας με 2-1 στο 88’, ο Ολυμπιακός Β’ βρήκε τον τρόπο στις καθυστερήσεις να ισοφαρίσει με τον Μαρίνο (96’) και να πάρει την ισοπαλία.\nΣυνεχίζει αήττητος ο Θρύλος, με καρδιά από ατσάλι!


Golden Media MS - 9908\nΠολυδιακόπτης 9 εισόδων / 8 εξόδων\nΟ Golden Media MS - 9908 είναι ένας πολυδιακόπτης που διαθέτει 9 (8 δορυφορικές + 1 επίγεια) εισόδους και 8 εξόδους. Κατάλληλος για τη διανομή 2 δορυφόρων σε 8 ανεξάρτητους δέκτες (ή αυτόνομες πρίζες TV-SAT). Είσοδος επίγειου σήματος. Συνοδεύεται με τροφοδοτικό.\nΔυνατότητες του Πολυδιακόπτη 9 εισόδων / 8 εξόδων\n8 δορυφορικές IF + 1 επίγεια είσοδος για 8 δορυφορικούς δέκτες\n8 Δορ. + 1 Επιγ. + Ενεργοποίηση\n1x Golden Media MS - 9908 - Πολυδιακόπτης 9 εισόδων / 8 εξόδων\nΚωδικός Προϊόντος: 207198